text:
17 KAQ YACHACHIKUY
Jehova Diospa “sirvientallanmi ñoqaqa kani”
1, 2. a) Mariata watukuq runaqa, ¿ima nispanmi rimaykurqa? b) ¿Imapim Mariapa vidanqa cambiarurqa chay runapa watukusqanwan?
MARIAQA qawarikuspanmi wasinman yaykumuq huk runata rikururqa. Chay runaqa manam Mariapa tayta-mamanwan rimaytachu munan aswanqa Mariawanmi, chaymi payqa admirakurqa. Chay mana reqsisqa runaqa manam Nazaret llaqtamantachu karqa. Chay llaqtachapiqa lliwmi reqsinakuqku. Chay runam Mariata kaynata nirqa: “Rimaykullayki Diospa favorecesqan Maria, [Jehova Diosmi] qanwan kachkan”, nispa (leey Lucas 1:26-28).
2 Bibliam willawanchik Mariaqa Nazaret llaqtayoq Eliypa churin kasqanmanta. Chaynataq Josey sutiyoq runapa casarakunankupaq rimapayasqanña kasqanmantapas, payqa carpintero wakcha runa kaspanpas Diosman sonqom karqa. Mariaqa tanteakurqañam Joseywan casarakuspan payta yanapaspan wawa-churinku uywananpaq kasqanpi. Ichaqa chay visitaqnin runam willarqa Diospa tanteasqanman hina ruwananpaq kasqanta, chaywanqa Mariapa vidanqa manam kikinpa tanteasqanman hinañachu karqa.
3, 4. Mariamanta allinta yachanapaqqa, ¿pikunapa yachachisqanpim mana hapipakunachu? ¿Imaynatam Mariamanta allinta yachachwan?
3 Achka runakunam admirakunku Bibliaqa Mariapa vidanmanta pisillapi willakusqanwan. Imakuna ruwasqanmantam pisillapi willawanchik, ichaqa manam willawanchikchu imayna rikchayniyoq otaq sayayniyoq kasqanmantaqa. chaywanpas Mariamanta yachayninchikqa ancha allinmi.
4 Mariamanta allinta yachanapaqqa manam hapipakunanchikchu religioso runakunapa yachachisqanpiqa. Runakunaqa imayna piensasqankuman hinam Mariapa rikchayninta dibujanku otaq pintanku, ruwankutaqmi yesowan otaq imawanpas. Humillakuq Mariataqa yanqataqmi kayna rimaykunawan sutichanku “Diospa maman” otaq “Hanaq pachapi kamachiq reina”, nispa. Religiosokunapa yachachisqanmantaqa Bibliapa yachachisqanmi aswan allinqa. Mariamantam Biblia willawanchik iñiyniyoq chaynataq qatipakunanchikpaq kasqanmanta.
Huk angelmi watukurqa
5. a) ¿Imayna kasqantam Mariaqa qawachirqa angel Gabriel saludaykuptin? b) ¿Imamantam Mariaqa yacharqa?
5 Mariaman watukuq mana reqsisqan runaqa angel Gabrielmi karqa. “Rimaykullayki Diospa favorecesqan Maria” nisqanta ‘uyariruspanmi mana imanakuytapas atispan’ tapukurqa imanasqa chayna saludasqanmanta (Luc. 1:29). Mariaqa humillakuspanmi Diospa favorninta maskarqa manam runakunapa favorecesqan kaytachu. Ñoqanchiktapas Diosqa favorecewasunmi Maria hina humillakuq kaptinchikqa. Mariaqa yacharqam hatunchakuqkunataqa Dios humillasqanmanta, humillakuqkunatañataq kuyakuywan yanapasqanmanta (Sant. 4:6).
Mariaqa manam yanqacharqachu Diospa favorecesqantaqa
6. ¿Imapaq favorecesqa kasqanmantam angelqa Mariaman willarqa?
6 Mariapa humillakuq kayninqa allinpunim karqa, Diosmi tanteasqanman hina munayninta ruwananpaq Mariata akllarqa. Angelmi willarqa huk wawata wachakunanpaq. Chay wawaqa tiempo pasasqanman hinam lliw runakunamantapas ancha reqsisqa karqa. Angel Gabrielmi nirqa: ‘Diospa Churinwan sutichasqam kanqa. Señor Diospunim rey kananpaq churanqa ñawpaq abuelon Davidta hina. Gobiernonqa manam tukunqachu’, nispa (Luc. 1:32, 33). Waranqa wata ñawpaqtaraqmi Diosqa prometerqa Davidpa mirayninmanta wiñaypaq gobernante kananta, chaytam Mariaqa yacharqa (2 Sam. 7:12, 13). Mariapa wawanqa karqa Diosta serviqkunapa unay watakunaña suyasqanku Mesiasmi otaq Cristom.
7. a) ¿Imamanta mana penqakuspanmi Mariaqa angelta tapurqa? b) ¿Imaynatam Mariata qatipakunmanku mozo-sipaskunaqa?
7 Chaymantapas chay wawamantam angelqa nirqa: ‘Sutichasqam kanqa Diospa Churinwan’, nispa. ¿Imaynataq tulluyoq aychayoq warmiqa Diospa Churinta wachakunman? Mariaqa manaraqmi Joseywanqa casarasqachu karqa, ¿imaynataq wawayoq kayta atinman karqa? Chaymi kikin Mariapas kaynata tapukurqa: “Manaraq qariwan kachkaspayqa ¿imaynataq wawayoqqa kayman?”, nispa (Luc. 1:34). Mariaqa manam penqakurqachu doncella otaq virgen kasqanmantaqa. Chayna kaynintaqa anchatam valorarqa. Kay tiempopi mozo-sipaskunaqa yaqa lliwmi chayna kayninkutaqa chaylla yanqacharuyta munanku, qariwan otaq warmiwan manaraq kaqkunamantaqa burlakunkum. Runakuna imayna piensayninkupi cambiaptinkupas Jehova Diosqa manam cambianchu (Mal. 3:6). Maria hina chuya sonqokunataqa Jehova Diosqa anchatam valoran (leey Hebreos 13:4).
8. ¿Imaynatam Mariaqa huchallikuq kaspanpas mana huchallikuq wawata wachakurqa?
8 Mariaqa Diosman sonqo kaspanpas huchallikuq otaq pantaq warmim karqa. ¿Imaynatam wachakunman karqa mana huchallikuq otaq chuya wawata? Angel Gabrielmi nirqa: “Chuya Espiritu qanman hamuptinmi hanaq pachapi Diospa atiynin puyu hina pampaykusunki. Chayraykum Diospa sapaqchasqan naceq wawapas sutichasqa kanqa Diospa Churinwan”, nispa (Luc. 1:35). Runakunaqa huchallikuq kasqanchikraykum wawa-churinchikkunapas huchallikuq nacenku. Chayraykum Jehova Diosqa atiyninwan Churinpa vidanta Mariapa wiksanpi rikurichirqa, hinaspam Churinqa chuya otaq mana huchayoq nacenanpaq tukuymanta ampararqa. ¿Creerqachu Mariaqa angelpa nisqanta? ¿Ima nirqataq Mariaqa?
Mariapa imayna contestasqanmanta
9. a) Mariamanta Bibliapa, ¿ima nisqanpim wakin runaqa mana reparankuchu? b) ¿Imaynatam angelqa Mariata iñiyninpi kallpancharqa?
9 Wakinqa manam creenkuchu Maria imayna wiksayakusqanmanta willakuykunataqa. Dios imayna kasqanta estudiaq runakunapas manam creenkuchu doncella warmi wiksayakusqanmantaqa. Angel Gabrielmi kaynata nirqa: “Diospaqqa manam imapas sasaqa kanchu”, nispa. Chayna nisqanpiqa maynata estudiaspankupas paykunaqa manam reparankuchu (Luc. 1:37). Mariaqa iñiyniyoq kaspanmi angelpa nisqanpi confiarqa. Astawanraq convencechinanpaqmi angel Gabrielqa willarqa qolluq nisqanku ayllun Elisabetpas yuyaqña kachkaspanpas Diospa atiyninwan wiksayakusqanmanta.
10. ¿Imanasqataq Diospa kamachisqanqa sasa karqa Mariapaq?
10 ¿Imatam Mariaqa ruwarqa? Payqa mana iskayrayaspanmi angelpa nisqanman hina Diospa munaynin paypi cumplikunanpaq saqerqa. Ichaqa sasachá karqa chaypaq tanteakuyninqa. Payqa piensarqachá Joseypa rimapayasqanña kasqanpi. ¿Munanqachu Joseyqa Mariawan casarakuyta wiksayoq kasqanta yacharuspan? Yaqapaschá Mariaqa hukmanyasqa tarikurqa imata ruwananpaq Diospa kamachisqanwanqa. Imayna kaptinpas Diospa Churinta wachakunanpaq hinaspa tukuy mana allinmanta cuidananpaqmi Mariaqa tanteakurqa.
11, 12. a) Diospa kamachisqan sasa kaptinqa, ¿imaynam sientekurqa wakin qarikunapas? b) ¿Imayna kasqantam Mariaqa qawachirqa angelta imayna contestasqanwan?
11 Bibliam willawanchik Diospa kamachisqan sasa kaptinqa Ex. 4:10). Jeremiaspas nirqam: “¡Ay Señor Diosnilláy, ancha warmaraqmi kallani!” kamachiwasqaykita ruwanaypaqqa, nispa (Jer. 1:6). Jonasñataqmi Diospa kamachisqanta mana kasukuyta munaspan huklaw nacionman pasakurqa (Jon. 1:3). Mariaqa, ¿imatam nirqa?wakin qarikunapas mana chaylla ruwasqankumanta. Moisesmi nirqa: “¡Ay Señorlláy!” qanmanta willakuytaqa manam atiymanchu nispa (
12 Angel Gabrielmanmi nirqa: “Nisqaykipi hinayá ñoqawan rurasqa kachun. Señorpa sirvientallanmi ñoqaqa kani”, nispa (Luc. 1:38). Chayna nisqanwanmi qawachirqa humillakuspan sirvienta hina kasukuy munasqanta. Sipas kaq sirvientakunaqa patronninpa humillasqanmi karqaku, paypa tanteasqanman hinam kawsaqku. Mariaqa Jehova Diostam qawarqa patronninta hina. Payqa yacharqam Diosman sonqo kaqkunaqa mana haykapipas saqesqa kasqankuta, kamachisqan sasa kaptinpas cumplinanpaq kallpanchakuqkunataqa Dios bendecisqanmanta, chaywanmi Mariaqa amparasqa sientekurqa (Sal. 18:25).
Mariaqa Jehova Diospa amparasqanmi sientekurqa
13. ¿Imatam Mariamanta yachachwan Diospa kamachisqankuna sasa otaq mana ruway atinapaq hina rikchakuwaptinchikqa?
13 Wakinpiqa Jehova Diospa kamachiwasqanchikkunam rikchakuwanchik sasa ruwanapaq otaq mana ruway atinapaq hina. Ichaqa Palabranwanmi Diosqa kallpanchawanchik Maria hina tukuy sonqonchikwan confiaspa munayninta ruwanapaq (Prov. 3:5, 6). ¿Maria hinachu kasukusun? Chaynata kasukuptinchikqa Jehova Diosmi bendeciwasun hinaptinmi iñiyninchikpipas astawan ñawparisun.
Elisabetmanmi watukurqa
14, 15. a) ¿Imaynatam Diosqa Mariata kallpancharqa Elisabetpa wasinman riptin? b) Mariapa, ¿imayna kasqantam willawanchik Lucas 1:46-55 nisqankunapi?
14 Elisabetmanta angel Gabrielpa willasqanqa Mariatam astawan kallpancharqa. Chaymi Mariaqa chaylla pasarqa Elisabetpa kasqan Juda lawman yaqa kimsa otaq tawan punchaw puriyta. Elisabetpa qosanmi karqa Zacarias sutiyoq sacerdote, paykunapa wasinman chayaruptinmi Jehova Diosqa Mariata iñiyninpi astawan kallpancharqa. Mariaqa saludaykuptinmi Elisabetpa wiksanpi wawa kusikuymanta kuyuyta qallaykurqa, hinaptinmi chuya espiritupa yanapayninwan Elisabetqa nirqa: “Señorniypa maman”, nispa. Diosmi payman revelarqa Mariapa wawanqa Señor otaq Cristo Luc. 1:39-45). Mariaman Jehova Diospa prometesqankunaqa cumplikunqapunim.kasqanmanta. Chaymantapas Mariaqa Diosman sonqo hinaspa kasukuq kasqantam alabarqa kaynata nispan: “Creesqaykiraykum qamqa ancha kusisqa kanki”, nispa. Chaytam nirqa chuya espiritupa yanapayninwan (
15 Elisabetta Mariapa imayna contestasqanqa Bibliapim kachkan, chay kutipim Mariaqa astawan rimarqa wakin kutikunamantaqa (leey Lucas 1:46-55). Payqa alabaspanmi Jehova Diosta agradecekurqa Churinta wachakunanpaq favorecesqanmanta. Jehova Diosqa hatunchakuqkunatam humillan, humillakuspa serviqninkunatam yanapan nisqanwanmi iñiyniyoq kasqanta qawachirqa. Chayna rimasqanqa qawachirqataqmi Hebreo rimaypi Diospa Palabranmanta allinta yachasqanta, payqa rimarqam 20 masnin textokunamanta. *
16, 17. a) ¿Imaynatam qawachirqaku Diospa Palabran respetasqankuta Mariawan Jesusqa? b) ¿Imatam amistadmanta yachachiwanchik Mariawan Elisabetqa?
16 Mariaqa imayna rimasqanwanmi sutillata qawachirqa Diospa Palabranpi yuyaymanaq kasqanta. Piensasqanman hina rimananmantaqa humillakuspanmi Bibliapa nisqanman hina rimarqa. Wawan Jesuspas tiempo pasasqanman hinam chaynata rimarqa, paymi nirqa: “Kay yachachisqayqa manam ñoqallapachu aswanqa kachamuwaqniypam”, nispa (Juan 7:16). ¿Diospa Palabranta chayna respetasqanchiktachu ñoqanchikpas qawachinchik? Icha, ¿piensasqanchikman hina yachachiytachu munanchik? Allinmi kanman Mariata qatipakuyninchikqa.
17 Mariaqa Elisabetpa wasinpim yaqa kimsa killa qeparqa, chaywanqa maynatachá kallpanchanakurqaku (Luc. 1:56). Chay willakuymi qawachiwanchik chayna amistadkunaqa kallpanchawaqninchik kasqanta. Jehova Diosta kuyaq amistadkunata maskaspaqa iñiyninchikpi ñawparispam Diosman astawan asuykusun (Prov. 13:20). Chaymantam Mariaqa wasinman kutirqa. ¿Ima ninqataq Joseyqa wiksayoq kasqanmanta yacharuspan?
Mariawan Josey
18. ¿Imamantam Mariaqa Joseyman willarqa? ¿Imaynam Joseyqa tarikurqa chay willasqanwan?
18 Mariaqa manam suyarqachu Joseyman willakunanpaqqa wiksayoq kasqan sutilla rikurinantaraqchu. Manaraq willakuspanqa piensarqachá Diosman sonqo Josey imayna sientekunanpi. Chaywanpas valorchakuspanmi willakurqa imam sucedesqanmanta. Mariapa willakusqanwanqa Joseyqa llumpay hukmanyasqam tarikurqa. Kuyasqan Mariapa willasqanpi creeyta munaspanpas piensarqachá hukwan kakusqanta. Bibliaqa manam willawanchikchu Josey imakuna piensasqanmantaqa ichaqa willawanchikmi pipapas mana yachasqallan Mariamanta rakikuy munasqanta. Chay tiempopiqa casarakunankupaq comprometikuqkunaqa casarasqa hinañam karqaku. Joseyqa manam munarqachu hukkunapa qayllanpi Mariata penqaypi churaytaqa, chaymi mana pipapas yachasqallan rakikunanpaq tantearqa (Mat. 1:18, 19). Mariaqa maynatachá llakikurqa Josey imayna sientekusqanwanqa ichaqa manam hukmanyarqachu willakusqanta mana creesqanwanqa.
19. ¿Imaynatam Jehova Diosqa Joseyta yanaparqa allinta tanteakunanpaq?
20, 21. ¿Imaynatam yanapanman casado kaqkunata otaq casarakuy piensaqkunata Mariamantawan Joseymanta yachasqanku?
20 Mariamantawan Joseymanta yachasqankuqa allintam yanapanqa casarasqa kaqkunata chaynataq casarakuy piensaqkunatapas. Mariaqa kuyakuywan wawan atiendesqanta qawaspanchá Joseyqa anchata kusikurqa angelnintakama Diospa kamachisqan kasukusqanmanta. Chaymantapas cuentatachá qokurqa Diospa kamachisqanman hina tanteakuyqa allinpaq kasqanmanta (Sal. 37:5; Prov. 18:13). Joseyqa familianpi uma otaq nanachikuq kasqanraykuchá kuyapayakuywan imapaqpas tantearqa.
21 ¿Imatam yachachiwanchik Mariaqa Joseywan casarakunanpaq tanteakusqan? Wiksayoq kasqanmanta willakuptin mana creeptinpas Mariaqa pacienciakuspanmi Josey imayna tanteananpaq suyarqa, confiarqataqmi familianpi nanachikunanpaq allin qosa kananpipas. Mariaqa cuentatam qokurqa pacienciakuyqa allinpaq kasqanmanta. Chaymantapas Mariawan Joseyqa yacharurqakuchá tukuy sonqonkuwan parlarinakuyqa allinpuni kasqanta. Mariapa ejemplonta qatipakuyninkuqa mayna allinpunim Diosta serviq warmikunapaqqa (leey Proverbios 15:22).
22. ¿Imataq Mariatawan Joseyta yanaparqa casado vidankupi allin kanankupaq? ¿Imapaqmi kamachisqa karqaku?
22 Mariawan Joseyqa Jehova Diospa kamachikuyninman hinam casado vidankupi qallarirqaku. Imamantapas puntatam Jehova Diosta kuyarqaku, chaymantapas kallpanchakurqakum wawankuta Diospa agradonpaq hina kuyakuywan uywanankupaq. Chayraykum bendicionkunata chaskinanku karqa, ichaqa sasachakuykunapipas tarikunankum karqa. Diospa Churin Jesustam uywananku karqa, paytaqa enteron pachapim reqsinanku karqa.
^ par. 15 Mariapa wakin rimasqankunaqa yaqachusmi karqa Diosta mañakuspan Anapa rimasqankuna, paypas Jehova Dios bendeciykuptinmi wawayoq karqa (6 kaq yachachikuypi “Diosta iskay kutipi mañakusqanmanta” nisqanta qawariy).


c: text/html

text:
Wp/qug/Mediterraneo mamakucha
Mediterraneo mamakucha shuk hatun mamakuchami kapan, paypak manyakunapi chinchay ladupi Europa allpapachami tiyan, Uran ladupi Africa allpapachami, Intillukshiy ladupi Asia allpapachami. Intiyaykuy ladupi Atlantico mamakuchapak yaku Mediterraneoman yaykunata ushan, shinallatakmi Mediterraneomanta yaku Atlanticoman llukshinata ushan, Gibraltar nishkapi. Mediterraneo mamakuchapak manyakunapi, ñawpak pachamanta, runakuna kawsakushkami, shina Egipto runakuna Kriku runakuna, Grecia mamallaktapi, Rumanu runakuna, shuk runakunapashmi.
Paykunapak manyakunapi, chay mamallaktakunami tiyan :
- Chinchay ladupi : Francia, Monaco, Italia, Slovenia, Croacia, Bosnia-Herzegovina, Montenegro, Albania, Grecia, Turquiapash ;
- Intillukshiy ladupi : Siria, Libano, Israel ;
- Uran ladupi : Égipto, Libia, Tunez, Argelia, Marruecos ;
- Intiyaykuy ladupi España ;
- Waytakuna : Malta, Chipre.
Shinallatakmi, Intillukshiy ladupi, Gaza nishka llaktami tiyan, shinapash chay llakta na shuk mamallaktamanta pirtinisinchu.

robotstxt: allowed

filter: keep


text:
Home -- Quechua -- Perform a PLAY -- 010 (A Christmas quiz)
10. Navidadpaj atipanakuyman yaykuy
Kunan yachasun imachus chay navidadmanta atipanakuy kasqanta.
Voz infantil: "Uumm tukuynin tapuykunallata atiyman."
Chayta noqapis suyallanitaj.
Navidadqa uj fiesta wata junt’aymanta kashan. Nisunmancha Señor Jesucristoj wata junt’aynin kasqanta. Sapa wata tukuy runalla kay fiesta ruwanku, noqapis yuyarinipuni. Kusikuni Señor Jesucristoj paqarisqanmantaqa. Iskay waranqa kuraj wata ñawpajta, Jesús paqarejtin janaj pachamanta uj ángel phuyus chawpipi jurayk’amusqa.
"Ama manchikuychejchu," nerqan ovejata michejkunamanqa. "Noqa jamushani uj sumaj willayta apamuspa, kusikuychej, imaraykuchus uj salvador kunan paqaripusunkichej, Señorqa Davidpa llajtampi paqarin, chay wawatataj tarinkichej, uywa coralpi janantaspi k’irusqata mamanwan kashajta," nispa.
Chayratopacha askha angelkuna chaypi rikhurispa Diospatata yupaychayta qallarinku, imaraykuchus Salvador paqarin.
Diostata munakun tukuy runakunata. ¡Qantapis munakullasunkitaj!
Kunan qallarinqa chay navidadmanta atipanakuy. ¿Wakisqachu kashanki?
Sapa tapuypaj iskay kutichiyta qosqayki, chaymanta ujnin kaj cheqa kutichiy kashan, mana qonqanaykipaj qhelqaykuriy a, ya wakisqaña í, ¿qallaykusunchu?
1. ¿Maypitaj Jesús paqarirqa?
¿Belempichu chayri Cairopichu?
¿Belenpi chayri Cairopi?
2. ¿Imataj Jesuspa mamampata sutin?
¿Sarachu chayri Maríachu?
¿Sara chay María?
3. ¿Ima ruwanayojtaj karqa José?
¿Electricistachu chayri carpinterochu?
¿Electricista chayri carpintero?
4. ¿Pikunamantaj angelkuna nerqanku Salvador kay pachapi paqarin, nispa?
¿Ovejata michejkunamanchu chayri Herodesmanchu?
¿Ovejata michejkunaman chayri Herodesman?
Tanwantin kutichiykunata apachimuyta atiwaykuman.
Amataj qonqankichu maskha watayoj kasqaykita churayta, chayman jina kutichinaykupaj.
Voz infantil: "¡Sumajpuni chayqa, noqa yaykunay tiyan!"
Ujta yuyaychasqayki: Bibliayki tiyan chayqa, ñawiriyta atinki lucaspa qhelqasqan evangeliopi capítulo 2-pi kashan Jesuspa paqarisqanmantaqa, chaypi tarinki chay tapuykunaman kutichiytaqa.
Personajes: Relator, voz infantil
© Copyright: CEF Germany


text:
Puerto Suárez munisipyu
Puerto Suárez (kastilla simipi: Puerto Suárez ) nisqaqa huk ñiqin munisipyu Germán Busch pruwinsyapi, Santa Krus suyupi, Buliwya mama llaqtapi. Uma llaqtanqa Puerto Suárez llaqtam.
Allpa saywachi[llamk'apuy | pukyuta llamk'apuy]
- Amachasqa sallqa suyukuna: Utukis mamallaqta parki - San Matías amachasqa sallqa suyu
- Urqukuna: Mutun (800 m)
- Mayukuna:
- Quchakuna: Cáceres qucha
Kantunkuna[llamk'apuy | pukyuta llamk'apuy]
Iskay kantunmi kan.
Runakuna[llamk'apuy | pukyuta llamk'apuy]
Munisipyupiqa kay runa llaqtakunam tiyanku:
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Puerto Suárez munisipyupiqa kastilla simitam lliwmanta astawan rimanku. [1]
Munisipyupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ obd.descentralizacion.gov.bo / Observatorio Bolivia Democrático (kastilla simi)


text:
¿imataq Ayllu jallap’akunap Pawachaykunankumanta Kuraq Umalliqnin?
¿imataq Ayllu jallap’akunap Pawachaykunankumanta Kuraq Umalliqnin[1] ?
Ayllu jallap’akunap Pawachaykunankumanta Kuraq Umalliqninqa (DGOT) Sapankumanta Kamachikuymanta Sullk’a Juñu[2] Ch’atana juñumanta[3] llamk’aq t’aqan kachakan, mayqinmantachus taripayninqa kamachiqkunawan, yuriqi ayllukunap pawachakuyninwan, jallp’ankupi sapankumanta kamachikuqkunawan puraqmanta tinkunayayninkuta kallpachay, yuriqi ayllu runa sapankumanta kamachikunankuta yanapaspa (AIOC), ajinallataq ayllu jallap’akunap pawachaykunankuta puriysispa, maymantachus maykamachus jallp’aku kasqanta yachanankupaq sapa chiqanta kallpachaspa llamk’aspa kachkan.
Aswan atiyniyuq ruwayninkuqa kaykuna kanku:
- Yuriqi ayllu runap sapankumanta kamachikunankumanta, sapa chiqanpi sapankumanta kamachikunankumanta, ajinallataq tinkunayachiy, wakichiy, llamk’ay purichiy[4] kitikunawan, Allin kawsanapaq kamachiykuna[5] ñawpaqman rinankupaqwan kawsaypi apakachanakupaqwan, Bolivia suyuq kamachiy wanllamanjina, wak suyukunawan uyñikunamanjina, kamachiykunamanjina ima puriysiy.
- Yuriqi ayllu runa sapankumanta kamachikuqkunapaq, wak chiqankunapaq ima, sapankumanta kamachikunankupaq yuyaychariy, puriysiy; ayllu kamachiytawan, Yuyaychay wasikunatawan paykuna mañakusqankumanjina yanapay.
- Yuriqi ayllu runa pawachaykuna kallpachakunankupaq, paykunawan t’inkinakuspa khuskamanta wakichiy qillqakunata, wakichiykunata, wak ruwaykunata ima, sumaq qamaña, sumaq kawsay, ñande reko, el vivir bien, sunqu chanimanjina, ñawpaqman apay, puriysiy ima.
- Yuriqi ayllu runa sapankumanta kamachikuqkunata, wak chiqankunata ima, kawsaypurata ayllukawsayta ima kallpachanapaq, allin kawsaypaq Llamk’aykunata, Allin kawsanapaq kamachiykunata puriysinapaq, khuskamanta allin kawsayta mask’ana kasqanta llamk’ayta purichina kasqantawan yuyaychakunankupaq puriysiy.
- Yuriqi ayllu runa sapankumanta kamachikuqkunata, wak chiqankunata ima, ayllu jallp’akunamanta ruwaykunata llamk’ay puriysinapaq yuyaychariy, puriyninkupi qhatipay ima.
- Yuriqi ayllu runapaq llaqta kamachina wasikunata, apaykachakuq kamachiykunamanjina, rikhurichiypi, llamk’ay puriysiypi ima yanapay.
- Kamachiykunamanjina, llaqtakunap jallp’ankumanta, chiqankunamanta ima wak llaqtakunawan wak chiqankunawan, Tinkuypurakunankumanta, ruwaykunankumanta, yachay, uyariy, mana ñiy, ch’uwanchay ima; ñawra suyumanta kamachiykunata purichinapaq qutuchaku rikukapunanpaq.
- Jallp’a suyukunatawan, suyupi jallp’amanta pawachaykunatawan rikhurichinapaq, jukjinayachinapaq, tinkupurayachinapaq ima Kamachiykunata, ñancharichiqta, ruwapayanapaq riqsichiykunata, p’ituypi pusaykachaq yuyaykunata ima jurqhuy.
- Sapa jallp’apaq Tiqsikamasqa ñiqichata Takyay
- Apaykachaynin ukhupi jallp’a suyukunata rikhurichinapaq, tinkuypurayachinapaq, jukjinayachinapaq ima p’ituy ruwaykuna, sapa llaqtap tinkupurachiymanta ruwapayaqkuna kamachiqkunawan, khuskamanta llamk’ay purichiy, ch’ampaykunamanta jark’ay.
DGOT iskay phatmayuq:
- Unidad de Autonomías Regionales e Indígenas
- Unidad de Límites y Organización Territorial
Sapankumanta kamachikuq ayllukuna, chiqan imamata phatmaqa Ayllu jallap’akunap Pawachaykunankumanta Kuraq Umalliqninman (DGOT) ruwaykunata ñawpaqman apanapaq jap’isqa kachkan, yuyay taripayninqa yuriqi ayllu runa sapankumanta kamachikuq llaqta kamachina wasikunata, wak chiqankunamanta kamachina wasikunata ima qhatikipanapaq kamachiykunata, yuyaykunata, nakunata imaynata, imaynatachus AIOC wasiman qayllanapaq, allin kawsaypaq llamk’ay purichiy, kawsaypuraypaq yuriqi ayllu runa pawachakuykunawan khuskachakuspa ñawpaqman apay.
Ruwaykunanku kanku:
- Yuriqi ayllu runa sapankumanta kamachikuqkuna, kiti sapankumanta kamachikuqkuna, wak wakichinapaq llamk’ay purichinapaq chiqankuna ima, allin kawsaypaq kamachiykunata ñawpaqman apanapaq, qhatikipay, watuy ima.
- Allin kawsaypaq llamk’ay purichinamanta kawsaypurayta -GPI- yuriqi ayllu runa sapankumanta kamachikuqkunapi, kitikunapi khuskamanta llamk’aspa ajinamanta khuska llamk’anankuta yuyaychakunankuta yanapay.
- Sapa yuriqi ayllu runa sapankumanta kamachikuqkunap, wak kitikunap ima qhispi kay kamachiyninkuta Tukuy chikllaspa ari ñinankupaq, Wakichiy ruwaykunapi, Ari ñiynankukama, Kamachiykunapi, ñankunapi Ruwapasyaspa yanapay.
- Yuriqi ayllu runa sapankumanta kamachikuqkunapi, wak kitikunapiwan wakichiyninkupi allin kawsaypaq llamk’ay puriysipi jallp’amanta llamk’ay puriysiypi ima wakichiy ruwakunankupaq munanayasqata quy, qhatiy ima.
- Kamachina wasikunata rikhurichinapaq, llamk’ay purichiyta; Suyukunaman, yuriqi ayllu runaman, kamachiymanjina, Kamachiykunawan, nakunawan, ruwaykunawan, ruway ñankunawan ima ruwapayay yanapata jayway.
- Yuriqi ayllu runa sapankumanta kamachikuyta munaptinkupaq ñawpaqkunanku chay jallp’ayuq kasqankumanta sullullchayta, kamachiymanjina ruwakusqanmanta sullullchata, machkhachus yuriqi ayllu runap jallp’ankupi kasqankumanta sullullcha ima ruwakunankupaq, kamachiykunata, ruway ñankunata wakichiy.
- Wak llamk’ana wasikunawan khuskakamanapaq, Wanlla kamay ñawra taripana wasi[6] , chikllanamanta taripana wasi[7] wakkuna ima mayqinkunapichus yuriqi aylluruna ukhupi sapankumanta kamachikuyta munaspa kamachiyninpi puriqkunata llamk’ay puriysiy.
- Sapankumanta kamachikuq yuriqi ayllurunap suyumanta khuskamaqman – CONAIOC. Ruwapayaq yanapata jayway.
- Sapankumanta kamachikuq Yuriqi ayllu runap pawachayninku, suyu kamachina wasikunawan Yuyaychana wasikuna pura, wak Bolivia suyumanta kamachikunawan khuskamanta llamk’anapaq ruwaykunata ñawapaqman apay.
- Maymantachus: kamachinamanta juñu, pawachakuymanta, ruwaykunamanta qillqa (MOF) kamachinamanta juñu (2020 wata).
[1] Ayllu jallp’akunap pawachaykunanku: Organización Territorial
[2] Viceministerio de Autonomías
[3] Ministerio de Gobierno
[4] Gestión
[5] Política Pública
[6] Tribunal Constitucional Plurinacional
[7] Tribunal Supremo Electoral


text:
Kuskanchik Piruwpaq
Kuskanchik Piruwpaq, kastilla simipi Juntos por el Perú nisqaqa huk piruwanu pulitiku huñunakuymi, 2017 watapi huk piruwanu partidukunap, tantanakuykunappas kamarisqan. Kunanqa Verónika Mendoza Frischmi pusaqnin kachkan, umalliqnintaq Roberto Sánchez Palominom kachkan.
18 ñiqin ayriway killapi 2021 watapi Piruw akllanakuykunapim Piruwpa umalliqnin kananpaq Verónika Mendoza Frischqa tukuy akllaykunamanta 7,865%-ninta chaskirqan, suqta ñiqin tukuspa. Kunrisupi pichqa tiyanatam chaskirqan, tukuy akllaykunamanta 6,59%-ninta chaskispa.


text:
1Salomonpa cantanancunapita mas cuyayllapaj alli caj cantana.
2¡Ay, mucharcamanquiman ichanga! Cuyacuyniquega bïnupitapis mas allimi.
3Perfümiquipa asyaynin maysi musquicuyllami. Quiquiquimi chay perfüminöga caycanqui. ¡Chaymi jipashcunapis cuyashunqui!
4¡Pushacamay ari! ¡Raynillä, wasiquiman pushacamay ari! Yanasancuna Gamwanga cushishami goyäshunpaj. Chaychönami yarpäshun cuyacuyniqui bïnupita mas alli cashanta. ¡Rasuntachari jipashcunaga cuyashunqui!
5Jerusalén jipashcuna yanalla carpis cuyayllapämi cä. Cedar runacunapa tolduncunano oguimi cä. Salomonpa cuartuncho chaparaj tëlacunano cuyayllapämi cä.
6Ama ricapämaychu yanalla cashätaga, ni shanaywan yanayasha cashätapis. Turëcunami nogapaj rabyacarcäriran. Chaymi übas chacracunata täpachimaran. ¡Quiquëpa übas chacräta ichanga mana täpashcächu!
7Cuyaynë willamay ari, ¿maypataj uyshayquicunata michinqui? Las-dösi inti fiyupa shanashan öraga ¿maymantaj llantucachej gatinqui? ¿Imanir-räshi puriycäman amïguyquicuna uywancunata michicushan guepanpa guella puricachaj warminöga?
8Cuyayllapaj warmicunapitapis mas cuyayllapaj warmi, mana musyashpayquega uyshacunapa yupillanpa ayway. Michicojcunapa chucllancuna caycashan lädullanpa cabrayquicunata michicuy.
9Cuyaynë, gamga adurnuyquicunawan canqui faraonpa carrëtanta garchaj cuyayllapaj fïna yëwannömi.
10Cärayquega arëtiquicunawan cuyayllapaj achicyayparaj-achicyaycan. Cuncayquipis perlas wallgacunawan cuyayllapaj camaraycan.
11Gori adurnucunatami rurapäshayqui. Yuraj guellaycunatami churapäshayqui.
12Ray jamarashanmanpis perfümiwan cupacushäpa asyaynenga mayacaycanmi.
13Nogapäga cuyaynë caycan shuti-mallwawan mïrra perfümita imaypis wallgarashänömi.
14Cuyaynë nogapäga caycan cuyayllapaj alli asyaj wayta En-gadi particho caycajnömi.
15Cuyaynë, fiyupa cuyayllapämi canqui. Rasunpa cuyayllapämi canqui. Ñawiquicunaga caycan ishcay palumanömi.
16Cuyaynë, fiyupa cuyayllapämi canqui. Rasunpa cuyayllapaj camaraj runami canqui. Runan Cämanchëga caycan berdiraycaj tajta pampami.
17Wasinchïpa gueruncunanami sedru guerucuna. Jananchïpa chapämajninchïnami caycan siprescuna.


text:
2
Diosmanta imaynatas mañakunanchismanta
1 Kaykunatan qankunaman recomendamuykichis, Diosmanta mañakuspa, ruegakuychis llapallan mundontinpi runakunapaq. Saynata ruwaspa, paykunamanta Diosman graciasta qoychis.
2 Saynallataq qankunaqa Diosmanta mañakuychis, nacionkunata gobiernaq runakunapaq, hinallataq llapallan autoridadkunapaqwan ima, hawkalla, mana cheqninakuspa, Diosta kasukuspa, hinallataq runamasinchiswanpas sumaqta kawsananchispaq.
3 Saynata mañakuyqa ancha allinmi. Hinaspapas saynata mañakusqanchismi salvawaqninchis Diosmanqa agradan.
4 Diosqa munanmi llapallan runakuna salvasqa kanankuta, hinallataq cheqaq kaqta yachanankutapas.
5 Ichaqa ch'ullallan Diosqa, ch'ullallataqmi Dioswan allinpanachiqpas, Diosman chayananchispaqqa. Chay allinpanachiqqa salvawaqninchis Jesucriston. Paymi kay pachapi nacespa, cheqaq runa karan.
6 Hinaspapas paymi entregasqa karan cruzpi wañunanpaq, saynapi paypi creeqkunapa, llapallan huchankuta perdonaspa, salvananpaq. Chay ruwasqanmi llapallan runakunaman rikuchisqa karan, Diospa decidisqan tiempo cumplikuqtin.
7 Chaypaqmi Diosqa noqata mandamuwaran, huk law nacionniyoq runakunaman Jesucristomanta allin willakuykunata willamunaypaq. Chaymi noqaqa cheqaqtapuni paykunaman yachachinay, saynapi paykunaqa Diospi creenankupaq. Mana llullakuspaymi, noqaqa kay rimasqaykunataqa qankunaman willashaykichis.
8 Chayraykun noqaqa munani, llapallan llaqtakunapi runakuna ama phiñachinakuspa, hinallataq ama peleaspa, aswan ch'uya sonqoyoq kaspanku, makinkuta altoman oqarispanku, Diosmanta mañakunankuta.
9 Saynallataqmi noqaqa munani, warmikunapas amayá pay tukusqa kanankupaqchu p'achakuchunku, nitaq runakuna qawapayananpaqchu. Hinaspapas p'achankuqa amayá ashka qolqepa valorninwan adornasqachu kachun. Nitaq churakuchunkupas ashka qolqepa valornin qorimanta otaq perlasmanta alajakunawanchu. Saynallataqyá warmikunaqa chukchankutapas ama runakuna qawapayananpaqchu arreglakuchunku.
10 Aswanyá “Diostan servini” nispa niq warmikunaqa allin kaqkunata imatapas ruwachunku. Saynatan Diosta khuyakuspa hinallataq payta servispa allinta respetaq warmikunaqa kawsanku.
11 Hinaspapas warmikunaqa huñunakusqanku iglesiapi respetowan kasukuspa, yachachiqkunata upallalla uyarichunku.
12 Saynallataqmi iglesiapiqa mana munanichu, warmikuna yachachinantaqa; nitaqmi munanipashchu, warmikuna qarikunata kamachinantaqa. Aswanqa upallalla kaspankun, warmikunaqa llapallan yachachikuykunata uyarinanku.
13 Ichaqa Diosmi Adantaqa primerta ruwaran, chaymantañataqmi Evata.
14 Hinaspapas manan Adantachu diabloqa engañaran, aswanqa Evatan. Chaymi Evaqa engañachikuspan, huchallikuran.
15 Ichaqa ñak'ariywan onqokushaspankupas, kaykunata mana pisipaspa ruwaspan, warmikunaqa salvasqa kanqaku: Jesucristopi creespa, runamasinkuta khuyakuspa, paytukusqa mana kaspa, hinallataq ch'uya sonqoyoq kaspa ima.


text:
Giorgos Karagounis
Giorgos Karagounis (grisya simi: ΓιώpYoς KapaYkoύvnς) sutiyuq runaqa (* 6 ñiqin pawqar waray killapi 1977 watapi paqarisqa Pyrgos llaqtapi - ) huk Grisya mama llaqtayuq piluta hayt'aqmi karqan.
Klubkuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqta kampiunatukuna[llamk'apuy | pukyuta llamk'apuy]
Mamallaqtapura kampiunatukuna (6)[llamk'apuy | pukyuta llamk'apuy]
Individual suñaykuna[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Giorgos Karagounis.


text:
7
Señor Jesucristopa waugencuna payman mana criyiyangan
1 Tsaypitanam Galilea provinciachö marcan marcan Señor Jesucristo yachatsicur purirgan. Israel runacunapa autoridänincuna wañutsiyta munayaptinmi, Judea provinciamanga aywayta munargantsu.
2 Pero Israel runacunapa Ramäda niyangan fiestancuna gallananpagmi, juc ishcay junagcunalla faltaycargan.
3 Tsaymi Señor Jesucristopa waugencuna niyargan: “Ama cayllachöga caytsu. Ayway mä Judea marcaman tsaychöpis gatiräshugniquicuna milagru rurangayquita ricar, gamman criyiyänanpag.
4 Pipis alli regeshga cayta munarga manam pacayllapaga imatapis rurantsu. Caynö milagrucunata ruraycarga, llapan runacuna musyayänanpag puntancunachö ruranquiman.”
5 Tsaynömi Señor Jesucristopa waugencunapis parlayargan, Dios Yaya cachamungan Cristo canganta mana criyir.
6 Tsaynam Señor Jesucristo nirgan: “Manaragmi örä chämunragtsu Dios Yaya munangannö Jerusalénman aywar, llapanta rurar cumplinäpag. Pero gamcunam sïga imay örapis aywayta puediyanqui.
7 Gamcunataga cay patsachö llapan runacuna manam chiquiyäshunquitsu. Pero nogatam sïga chiquiyäman imayca juc testïgunö jutsa rurag cayanganta musyatsiptï.
8 Tsay fiestamanga gamcunalla aywayay. Noga aywanäpagga manaran öra chämunragtsu.”
9 Tsaynö nisquirmi, Señor Jesucristoga Galileachö quëdacurgan.
Israel runacunapa Ramäda niyangan fiestanman Señor Jesucristo aywangan
10 Tsaypita waugencuna fiestaman aywasquiyaptinnam, Señor Jesucristopis pacayllapa mana pitapis willarlla aywargan.
11 Jerusalén fiestachö Señor Jesucristota alläpa ricchacurnin ashirmi, judiu autoridäcuna tapunacuyargan: “¿Tsay runaga maychörag caycan?”
12 Tsaychö maytsicag goricashga runacunanam, Señor Jesucristopag parlayargan: “Payga alläpa alli runam.” Pero waquincagcunanam niyargan: “Tsayga manam alli runatsu. Llapan runacunatam engañar llutanta yachatsirnin puriycan.”
13 Pero autoridäcunapita mantsacurmi, tsaynö pacayllapa parlayargan.
Señor Jesucristo Ramäda niyangan fiestachö yachatsicun
14 Tsay pullan fiesta päsaycaptinnam templuman Señor Jesucristo yaycusquir, runacunata yachatsirgan.
15 Tsaynö yachatsicunganta wiyarmi, autoridäcuna niyargan: “Maychöpis mana estudiashga caycarga ¿imanöpatan cay runaga alläpa allish yachan?”
16 Tsaynö niyaptinmi, Señor Jesucristo nirgan: “Nogaga caynö yachä cachamagnï Dios Yaya yachatsimashga captinmi, manam quiquilläpitatsu yachagpis cä.
17 Pipis Dios Yaya munangannö cawarga, rasumpam musyanga cay yachatsicungäcuna Dios Yayapita o quiquïpa yarpaylläpita canganta.
18 Waquincagcunaga runacunalla aläbayänanta munarmi, quiquincunapa yarpayllancunapita yachatsicur puriyan. Pero nogagam yachatsicü cachamagnï aläbamänanpag. Tsaymi Pay munangannö rasumpacagllata yachatsicü, chasquiyämaptin o mana chasquiyämaptinpis.
19 Gamcunam unay Moisés gellgangan leycunata chasquiyargayqui Dios Yaya munangannö cawayänayquipag. Pero tsay leycunataga manam ni maygayquillapis cäsuyargayquitsu. Tsaynö mana cäsuycarga ¿imanirtan nogata wañutsiyämayta munayanqui?”
20 Goricashga runacunanam niyargan: “Gampa shongoyquichöga supaymi caycan. ¿Pitan wañutsishuyniquita munan?”
21 Señor Jesucristonam nirgan: “Sabado jamay junagchö juc geshyagyasha runata cuticätsingäpitam mantsacashga caycäyanqui.
22 Mä entendiyämay. Unay Moisés yachatsicungan leycunata cumplirmi, sabado jamay junagcaptinpis, ollgo wamrayquicunapa cuerpunchö señalatsiyanqui. Moisés tsaynö yachatsicuptinpis, tsayga shamurgan unay awiluntsic Abrahampa tiempunpitanam.
23 Tsaynö Moiséspa leyninta cumplir jamay sabado junagchöpis, wamrayquicunapa cuerpunchö señalaycätsirga, ¿imanirtan piñacur rabiapäyämanqui sabado jamay junagchö geshyagyasha runapa entëru cuerpunta cuticätsingäpita?
24 Manarag allipa musyaycarga ama ricäyangayquillapitaga pitapis juzgayaytsu. Rasumpa pitapis juzgarga, imatapis alli musyar rasumpacagllata parlayanqui.”
Señor Jesucristo willacun maypita canganta
25 Tsaynam Jerusalénchö täcug runacuna ninacuyargan: “¿Manacu cay runaga wañutsiyänanpag ashicäyangan?
26 Llapan runacunapa puntanchö parlaptinpis manatsag ima niyantsu. ¿Autoridäcunapis rasumpa Dios Yaya cachamungan Cristo cangantatsurag yarpäyan?
27 Pero nogantsicga Jesús may marcapita cangantapis musyantsicmi. Rasumpa Dios Yaya cachamungan Cristo shamuptinga, manam ni pipis musyanmantsu maypita shamungantapis.”
28 Tsaynö niyanganta wiyasquirmi, templuchö yachatsicuycanganpita Señor Jesucristo jinchi nirgan: “Aumi, gamcunaga regeyämanquim y musyayanquim maypita shamungäta. Pero nogaga manam quiquïpa munaylläpitatsu cay patsaman shamushcä, sinöga cachamagnï Dios Yayapa mandädunta cumplirmi shamushcä. Dios Yaya rasumpacag captinmi, gamcunaga regeyanquitsu.
29 Nogaga Dios Yayapita shamushga carmi regë, Pay cay patsaman cachamashga captin.”
30 Tsaynö niptinmi, autoridäcuna Señor Jesucristota prësu achcuyta munayargan. Pero manarag wañunan öra captinmi ni pipis achcurgantsu.
31 Tsaynö nicäyaptinpis, atscagmi Señor Jesucristoman criyiyargan. Tsaymi llapan criyicug runacuna niyargan: “Rasumpa Dios Yaya cachamungan Cristo shamurga ¿cay runapita masragtsurag milagrucunata ruranga?”
Fariseocuna Señor Jesucristota prësu achcuyta munayan
32 Tsaypitanam runacuna tsaynö parlapacuyanganta wiyasquir, sacerdöticunapa mandagnincunawan fariseocuna templu cuidag wardiacunata cachayargan Señor Jesucristota prësu achcuyänanpag.
33 Señor Jesucristonam nirgan: “Gamcunawanga juc ishcay junagllanam pagta cashun. Pero tsaypitaga cachamagnï Dios Yayamanmi cuticushag.
34 Ashiyämarpis mananam tariyämanquitsu. Noga aywangämanga manam quiquillayquicunaga aywayta puediyanquitsu.”
35 Tsaynö niptinmi Israel runacuna ninacuyargan: “¿Nogantsic mana tarinapagga mayparag aywanga? ¿Juclä griegocunapa naciunninchö witsicashga marcamajintsiccunamantsurag o griegocunamantsurag yachatsicug aywanga?
36 ¿Ima ninantan ‘Ashiyämarpis manam tariyämanquitsu’ ninganga? ¿Imanirag Pay aywanganmanga aywayta puedishuntsu?”
Señor Jesucristoga mayunö cawatsicug yacum
37 Fiesta ushacänan junagragmi alläpa jatun dia cargan. Tsay junagchömi Señor Jesucristo ichircur jinchi nirgan: “Mayganpis yacunarga nogaman criyicurnin, cawatsicug yacuta upyag shayämutsun.
38 Pashtag pucyupita mana ushacaypa chuya yacu yargamungannömi, nogaman criyicugcunapa shongonchö Espïritu Santo imaypis caycanga. Tsaynö cananpagmi Diospa Palabran gellgashgachö cargan.”
39 Tsaynö nirmi yachatsicurgan Payman criyicugcuna Espïritu Santota chasquiyänanpag canganta. Tsaymi paycunaga Espïritu Santota manarag chasquiyargantsu. Pero wañunganpita cawascamuptinmi sïga Señor Jesucristoman criyicugcagcuna Espïritu Santota chasquiyargan.
Señor Jesucristo parlanganta wiyar runacuna raquicäyan
40 Señor Jesucristo tsaynö parlanganta wiyarmi, tsaychö waquincag runacuna niyargan: “Cayga unay Moisés gellgangannö willacug shamugpagcag Profëtam.”
41 Waquincagcunanam niyargan: “¡Payga Salvacug Cristom!”
Pero waquincagnam niyargan: “Manam, Galilea runam cayga ¿imanöpatan Galileapitaga Cristo shamunman cargan?
42 Diospa Palabran gellgashgachö ningannöga, unay rey Davidpa ayllunpitam Belen marcachö Cristoga yurinan cargan, Davidpis tsay marcapita captin.”
43 Tsaynö waquinga allita yarpar y waquincagnam mana allicunata yarpar, Señor Jesucristo janan raquicar ushacäyargan.
44 Waquincagcunanam prësu achcuyta munayargan. Pero manam ni mayganpis achcuyta balurayargantsu.
Señor Jesucristoman autoridäcuna criyiyantsu
45 Tsaypitanam templuchö wardiacuna mandayangan sacerdöticunapa mandagnincunawan fariseocuna caycäyanganman cutiyargan. Chäriyaptinnam tapuyargan: “¿Imanirtan tsay Jesústa prësu mana apayämurgoyquitsu?”
46 Wardiacunanam contestayargan: “¡Manam ni pipis cay runa parlangannö ni imaypis yachatsicushgatsu!”
47 Tsaynö niyaptinnam, fariseocuna niyargan: “¿Asta gamcunatapiscu engañar criyiscatsiyämushurgoyqui?
48 ¿Acäsu tsay runamanga waquincag autoridänintsiccuna y fariseocunapis criyiyashgacu?
49 ¡Manam! ¡Pero tsay mana ima musyag runacunallam, leynintsiccunata mana musyar Paymanga criyiyan! ¡Tsay runacunaga alli castigashgam cayanga!”
50 Juccutim judiucunapa autoridänincunawan mandacug Nicodemo pagasllapa Señor Jesucristota ricagnin aywar nirgan:
51 “Moisés yachatsicungan leynintsic ningannöpis, manam juc runata condenashwantsu jutsayog canganta o imatapis ruranganta manarag allipa wiyarnin musyarga.”
52 Paycunanam contestayargan: “¿Gampis Galileapitacu canqui? Masqui Diospa Palabran liyir yachacuy, manam ni maygan profëtapis Galileapitaga shamunanpag cangantaga willamantsictsu.”
53 [Tsaynö nisquirnam cada ünu wajincunapa cuticuyargan.


text:
11
Ishcay licäcunam śhapämun'a
1 Chaypïtam tupuna juc śhu'uśhta uycämäñä. Jinalculmi nimäñä: “Śhalcuy, Diospa chuya wasintawan uycunan patacta tupumuy, jinaman chayćhu ayca alawäcuna caśhantapis. 2 Ñatac waśhaćhu cä patyuctá mana tupullal caćhaycamuy. Chay'a mana-Israelcunäpa maquinman ćhulaycuśhañam cayan. Ñatac chay Chuya Malca Jerusalenta tawa ćhunca ishcayniyu quillam jalutaculcan'a. 3 Ya'añatacmi ishcay willacünïta caćhamuśhä lutucuśha-camacta, juc walanga ishcay paćhac süta ćhunca (1260) muyun willaculcänanpä” nil. 4 Chay ishcay willacücunaca cay pachäćhu munayniyücäpa ñawpäninćhu camalachiculcan ishcay ulibu jaćhawan chaynütac ishcay michïrucunäwanmi. 5 Mayanpis paycunacta mana allinta lulayta munaptin'a, shimincunapïtam yalamuñä juc ninanuy ćhïnicünincunacta chincachinanpä. Chaynüpam wañun'a mana allinninta lulä munäcunaca. 6 Cay ishcay willacücunaca willaculcäśhancama mana tamyamunanpä janay pachäta wićhananpämi pudirniyu. Jinaman'a yacucunäta yawarman muyuchinanpäpis, ayca cuti imaymana plägacunawan nunacunäta ñacachinanpäpis munayniyütacmi.
7 Chay ishcay willacücunaca willacuyta lluy camacäläliptinmi paycunawan pilyananpä mana camacaycü luli-luli wayupïta “Chucaruca” ishpïmul llallilcul wañüchin'a. 8 Chay wañüśhacunaca chutalapäcun'a jatun malcap läsanćhümi, Taytanchic chacatäśha caśhanćhümi, chay tincuchiypa licapäcuśhan “Sodoma” ütac “Egipto” malcaćhümari. 9 Ñatac quimsa muyun partinmi llapa caśhta nunacunaca, imaymana ayllucuna, lluy imaymana limayta limäcuna, llapa nasyuncunapïtapis, chay ayacunäta lluy licapapäcun'a. Pampaśha canantapis manamari munapäcun'achu. 10 Cay pachäćhu llapa llapanpis chay wañücunapïta nunay-nunay cushisha fistachaculcal rigälucunacta unaculcan'a, chay ishcay willacücunaca paycunap turmintun caśhanpïtamari.
11 Quimsa partin muyun pasäluptinñatacmi Dios cawsayta uycüluptin śhalcäläliñä. Jinaptinmi chay äśhaläcunaca sumä manchäläliñä. 12 Chayćhümi śhalcücunaca janay pachäpi “¡Ishpimuy!” nïta uyalïläliñä. Niptinmi ćhïnicünincunap ñawquin pucutaypa ćhawpinta ji'acalcäliñä. 13 Chayürallatacmi jatu-jatun pacha-cuyuy pasäluptin jinantin malcap ćhunca cä partin lluy pampaman muyüñä; anćhish walanga (7000) nunacunam lluy wañüläliñä. Quïdäcunäpis sumä manchälälisham Tayta Diosta alawäcuyalcäñä.
14 Chaynüpam ishcay sumä ñacayca pasälunña; quimsacá ji'acaycayämunñatacmi.
Anćhish curnitillam tucalpämun
15 Anćhish anjilca curnitillanta tucäluptinñatacmi janay pachäćhu ayaycaćhaypanuy nipäcuñä:
“Jinantin pachäćhu lluy cäcunaca Duyñunchicpa, Salbacüninchicpa maquinmanñamá canan pasälun;
payñamari wiña-wiñaypä mandan'a” nil.
16 Chaypïtam Diospa puntanćhu cä ishcay ćhunca tawayu mandananpä täcunanćhu cä yaśhacunaca cärantapis pampäcama ćhulacuycul payta alawäcuyalcan 17 cay nil:
“Sumä jatun munayniyu Tayta Diosllá, sulpá callächun.
Amllamari imaypïpis, cananpis, wiña-wiñaypäpis canqui.
Sumä mandacunayquita maquiquićhu caycachilmi mandacuyta allacuycunqui.
18 Nasyuncunaca sumämi rabyälälin; ñatac piñacuyniqui muyunca ćhämunmi.
Wañücunäta cäraycunayqui muyuncäpis ćhämunñamá.
Chaynütac nunayquicunacta, willacüniquicunacta, sumä mana sumä nunacunapis, lluy chalapacüniquicunacta primianayqui muyuncäpis,
ñatac cay pachäta pampaman muyuchïcunäta pampaman muyuchinayqui muyuncäpis ćhämunmi” nil.
19 Chayćhümi janay pachäćhu Diospa chuya wasin quićhacacüñä. Jinaptinmi limanacuśhanta lulaśhan babulpis camalacämuñä. Jinaptinmi räyucuna, bululunyaycuna, waclicuna, pacha-cuyuypis, jatućhaćhä luntupis ćhämuñä.


text:
Pakaqi pruwinsya
Pakaqi pruwinsya icha Pakajaqi pruwinsya (aymara simipi: Pakaqi jisk'a suyu / Pakaxi jisk'a suyu; kastilla simipi: Pacajes) nisqaqa Buliwya mama llaqtapi, Chuqiyapu suyupi, huk pruwinsyam. Uma llaqtanqa Kuru Kuru llaqtam.
Allpa saywachi[llamk'apuy | pukyuta llamk'apuy]
- Urqukuna: Anallaqsi - Kunturiri rit'i urqu - Laram Q'awa
- Mayukuna: Achuta mayu - Huchusuma mayu - Mawri mayu
- Quchakuna: Aripunu qucha
Pulitika Rakiy[llamk'apuy | pukyuta llamk'apuy]
Pusaq munisipyunmi kan.
Runakuna[llamk'apuy | pukyuta llamk'apuy]
Pruwinsyapiqa aswanta Aymara runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Pruwinsyapiqa aymara, kastilla, qhichwa simikunatam lliwmanta astawan rimanku. [2]
Pruwinsyapi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Jach'a Phasa pukara


text:
Kamachikuna pacha
Congreso de la Republica nisqampi umalliq urqunapaq mañakuy kaqta mana chaskyninkum umalliq Pedro Castillupaq llalliynin karun. Gobiernuwan mana tupaq nisyu alliqman riq, huñunasqa kachkanku kay Renovación Popular, Avanza País chaynallataq Fuerza Popular kaqkunawan hinallataq kay chaqwa ruwaqkunawan, kaywan chuyata wichiykunku, chaywampas hinam kuti tikranqaku kayna mañakuykunawan.
Gobiernuwan mana tupaqkunapa waklawninman, suyupa wakin llaqtarunankuna tapukuchkan ¿kamachikuq maymantaq rinqa? Chaynallataq sichu imallatapas ruwanqa kamchikuy qallarisqanmanta kay mana kuyuriy atisqanmanta. Utaqchu tikrayman rinqa, qasillallachu suyanqa huk willakuykuna lluqsimunankama, imaynapas chay willakuykunaqa rikurinqam.
¿Huk gobierno amachakuyllapi kaq chaynallataq sapa ima kaptillan imatapas ruwaq, mana tupaqkunapa sapa kuti awqanakuyninwan pichqa watata sayarinmanchu? atirunmanpasmi kay awqaqkunapa yanapakuyninwan, ichaqa sasam kanqa kaynakunataqa suyuqa astawanqa qimipayayta manañam atinmanñachu. Kunan kaq qullqi sasachakuy, kay qatun mastarisqa unquy wakchayaypi saqiwasqanchik chaynallataq kay qipa chunkawatakunapi imam kaq nanaykuna huñurisqa kaqkuna –kaynakuna raykum Pedro Castillo kamachikuyta hayparum- qawachikuchkan qatun awqanakuykunapi chaynallataq tukuy chaqwakunapi, kay sasachakuykuna kamachikuqmanta puni manaraq chayskinchu imayna allichanatapas.
Chiqapmi kay gobiernuwan mana tupaq huñunakuypi llamkaqkuna chaynallataq hatun medios de comunicación nisqan –kay killakunapi pinqay llamkayninkuwan- kamachikuqta manam samarichinqakuchu, ichaqa pisillam yachaynin ima sasachakuyman yaykuchinampaqpas Poder Ejecutivo hamurpasqanmantaqa. Qawaykunapaq hina, ruwayninkunata tuparichisqaqa kunankama manaraq mayqinkunatapas llalliyta atinkuchu chay ministrukuna urquyllatapas, chaywan kay gobiernuwan mana tupaqkuna qawachikuchkanku yanqa piñatukuqlla kasqanta, umalliq hina, llaqta runapa iñiyninta amirachinku kay política nisqan mana allin apayninwan.
Noticias SERpi suyachkaniku kay gobierno ama kawsarinallampaq hinachu llamkachun kay pichqa watapaq akllasqa kachkaspan. Kay gobiernuwan mana tupaqkuna, yanqa rimayninkunawan chaynallataq manay llaqui yachyaninta qawachikuyninwan, Pedro castilloman huk patachayta huykun. Perú suyuqa manam kayna yanqa purinampaqchu, chaymi kamachikuq suyupa sasachakuyninta allichanampaq llamkanan. Wiraqucha Umalliq, campañapi llamkaysisuqnikita amaña kutichiyñachu chaynallataq kamachikuyta amaña aypukuychu, kamachikunayki pachañam.
El Editorial de Noticias SER es traducido por Enma Díaz


text:
Gianluigi Buffon
Gianluigi Buffon Masocco sutiyuq runaqa (* 28 ñiqin qhulla puquy killapi 1978 watapi paqarisqa Carrara llaqtapi - ) huk Italya mama llaqtayuq piluta hayt'aqmi.
Yaya: Adriano Buffon.
Warmi: Alena Šeredová, Churinkuna: Louis (*2007) wan David Lee (*2009).
Klubkuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Gianluigi Buffon.


text:
3 CONTENIDO 1. ¿Runa kayqa kanchu allichakuykunata? 2. ¿Ima Evangeliotan Jesús willarqan? 3. ¿Ñawpa Rimanakuypi Diospa Reinonqa reqsisqachu karqan? 4. ¿Apostolkunachu Reinomanta allin willakuykunata yachachirqanku? 5. Mosoq Testamentomanta hawapi kaq fuentekunan Diospa Reinonmanta yachachirqanku 6. Greco-Romano iglesiakunan yachachinku Reino Importante…
- Inicio
- Acerca de
- Artículos
- Literatura
- Música
- Donaciones
- Contáctenos
- Enseñanzas
- CDLIDDSermones YouTube
- Nuevo! Material en Audio


text:
Wp/qwh/Ashuka wamani
Kay wamanita niya kastilla shimichu Provincia de Asunción. Ankash suyuchu hatiran, Piruw hatun llaqtachu.23674 Apushimiwan yuriran, 1983 watachu, Tamyamiray killa, 30 qoya; hinchi qillqaran apushimita Piruw pushaq, wahiruraq Bilauwndi. Kay wamani yarquran Wari wamani rurinpita.
Pushana hinchi rakiy[edit | edit source]
Kay Ashuka wamanipaqa ishkayllá distritun:
Patsatupun. Ayka takúqkuna[edit | edit source]
Kay wamani haruna patsanqa tupun 528.66 Km2, tsaynú qillqasha "Ghiggo Cerna" Historia y geografía regional de Ancashchu. Kay wamanichuqa 2007 lanuwan, yupayasha 9 504 takuqkunata, warmikuna 4 504 kayasha tsaypun.[1] 8 508 runatam tapuyasha kichwa shimi rimaqta musyakananpap: 6 584nintin rimayan. Pachakman ñipiyninqa yarqun:77,39%.[1] Atska runakuna wanayan qillqashata, imachupis, yanapanata.Paykunam tariyanqa Intirnitchu, Tikrayawaychu.Laptuptasi qatiyanna.
Tinkuyninkuna[edit | edit source]
Antipa tinkun Fitskarral wamaniwan; Uripa, Wari wananiwan; Qontipa, Karwaq wamani; Chinchapa, Yunkay wamaniwan. Kay wamanipa patakninkunaqam: qichwa, suni, haallqa, hanka; aswanqa, ishkan qipakaqkuna. Tsaynupa, atska patsachu, uchkuykur hipiyasha: qillayta, qorita, antata.
Llaqta yachay muruy[edit | edit source]
Ñawpata, shumaq mankata, puyñuta, aswanata, witsita, shilla qitapita rurayaq; Qullpa aylluchu ima rikuq, chukiq Dimitryu Miqya, pay unaynana wañusha, wakinkaqsi ushakakuyashana. Willakuyan: "mankachukiq qitata pichuq, mankata ruranpaq, qallashtukuykur, punchushalla; mana munayaqtsu warmikuna qawayananta, mana ruranqankuna yaqananpaq". Kayaskir, chininiqtaraq hipiskir, aparir, burrikuwan chaqnar maytsaypa puriyayasha rantikur. Chinlla aylluchusi mankataqa allish chukiyasha. Kananqa, qirupita punkuta, mikuna puuyuta, qillqa churanata, Tikrayaway hamakunanta, imaykata llaqllayan. Maytsaychu rantikuyan, Limaqpa, karu llaqtaman apatsiyan. Tayta kura Uqu Chinsi yanapan, llakipan, yachatsin, qatiraqnikunawan. Paypa shutin Ytalya shimichu: Ugo de Censi


text:
11
Tayta Diosta manacunansipä Jesucristo yachasishgan
(Mateo 6.9-15; 7.7-11)
1 Saypita juc cutichömi Jesús manacuycargan Tayta Diosninsita. Manacuyta ushasquiptin juc discïpulun Jesusta nergan: “Discïpuluncunata Juan Bautista yachasishganno nogacunatapis yachaycasiyälämay Tayta Diosta manacuyänäpä.”
2 Saymi Jesús nergan: “Tayta Diosninsita manacur niyanqui:
‘[Gloriacho caycag] Tayta Dios,
pï-maytapis tantyaycasilay respitaycuyäshunayquipä.
Lapan runacuna gam munashgayquino cawaycuyäläsun.
[Gloriacho munashgayquita rurayashganno cay pasachöpis munashgayquita ruracaycuyäläsun.]
3 Micuyänäpä micuynë ama pishiyculäsunsu, Taytay.
4 Chiquimagnëcunata nogacuna perdonayashgäno jusalicuyashgäcunatapis perdonaycayälämay.
Jusalicasiyämayta Satanás munaptinpis sapaycayälämay, Taytay.
[Saynöpis yanapaycayälämay mana jusalicuypa imaypis cawayänäpä.]’ ”
5 Nircur Tayta Diosta imaypis manacunansipä Jesús wilapargan: “Juc runashi pulan pagas aywargan amïgunpa wayinman: ‘Amïgo, quimsalata tantayquita manaculäshayqui.
6 Juc amïgömi wayëman posädacamush. Manami imaläpis cansu garanäpä.’
7 Sayno manacuptinshi amïgun nergan: ‘Ama fastidiamaysu. Puncöpis trancashganami caycan. Wamräcunapis punucashganami caycäyan. Mananami sharcamömannasu tantata macyanäpä.’ ”
8 Saymi Jesús nergan: “Sharcamuyta mana munaycarpis yaparir yaparir manacuptenga macyangapämi. Fiyu runacunapis sayno yanapäcog caycaptenga Tayta Diosninsi masrämi yanapämäshun.
9 Imaypis Tayta Diosta manacuyay. Imata nistarpis ruwacuyay. Puncuta tacacognöpis payta gayacuyay.
10 Tayta Diosta manacogcunaga manacuyashganta chasquinmi. Imata nistarpis ruwacogcunaga tariyanmi. Puncuta tacacogno gayacogtaga Tayta Dios wiyanmi.
11 “Maygayquicunatapis wamrayquicuna [tantata manacuyäshuptiqui ¿rumita aptaparcuyanquimansurä?] Pescäduta manacuyäshuptiqui ¿culebrata janchaparcuyanquimansurä?
12 Saynöpis runtuta manacuyäshuptiqui ¿alacranta aptapanquimansurä?
13 Mayjina fiyu caycarpis ¿manacu wamrayquicunata ali caglata aptapäyanqui? Saynölami Tayta Diosninsita manacuyaptiquega Santu Espirituta gamcunaman cachamongapä.”
Satanaspa munayninwan cashganta Jesucristupä niyashgan
(Mateo 12.22-30; Marcos 3.20-27)
14 Juc cutimi shimin mana pashtag runapita supayta Jesús gargorgan. Supay yargusquiptinnami say runa parlayta galaycorgan. Sayta ricaycur waquin runacuna cushicuyargan.
15 Waquin runacunanami niyargan: “Manami Tayta Diospa munayninwansu supaycunata runacunapita gargun, sinöga supaycunapa mandagnin Beelzebupa munayninwanmi.”
16 Waquin runacunanami Jesusta niyargan: “Tayta Diosninsipa munayninwan supayta gargushgayquita musyanäpäga más juc milagrutarä ruray.”
17 Paycuna lutanta yarpäyashganta musyarmi Jesús nergan: “Juc nacioncho runacuna quiquinpura chiquinacorga ¿manasurä wanusinacur ushacäyanman? Saynöpis juc wayicho tagcuna quiquinpura chiquinacorga ¿manasurä wacpa caypa aywacur ushacäyanman?
18 Sayno captenga ¿imanirtä yarpaycäyanqui Satanaspa munayninwan supaycunata gargushgäta? Quiquinpura gargunacorga Satanás ushacanmanmi.
19 “Waquin runacuna supaycunata garguyaptin gamcunaga yarpaycanqui Tayta Diosninsipa munayninwan garguyashgantami. Noga garguptëga ¿imanirtä yarpaycäyanqui Satanaspa munayninwan supaycunata gargushgäta? Sayno yarparga lutantami yarpaycäyanqui.
20 Santu Espíritu yanapämaptin supaycunata gargushgäta ricarmi musyayanqui Tayta Diospa munayninwan Satanasta vincishgäta.”
21 Satanaspita más munayyog cashganta tantyasirmi Jesús yachasergan: “Calpayog runa ali tucrush wayinta täpaycaptenga manami imantapis suwa apangasu.
22 Sayno täpaycaptinpis paypita más calpayog runa shamurmi isanga tucrunta guechurir wayinpita munashganta apaconga.
23 “Mayganpis mana chasquicamag cäga conträmi caycan. Nogata mana cäsumag cäga Satanás munashgantami ruraycan.”
Maypitapis yargushganman supay cutinanpä cashganpita Jesucristo yachasishgan
(Mateo 12.43-45)
24 Sayno nircur Jesús mastapis nergan: “Runapita supay yargurmi sunyagcunapa purin maychöpis tänanpä ashir. Mana tariycorga yarpan yargushgan runaman yapay cutiyta.
25 Cutiycushpanmi tarin pisapacush y churapacush wayitano.
26 Sayno caycagta tariycurmi paypita más fiyu ganchis supaycunata pushacurcur say runaman cutin paycho tänanpä. Saymi naupata cashganpitaga say runa más fiyuna ricacun.”
Tayta Diosninsipa wilacuyninta chasquicogcuna cushish cawayänanpä cashgan
27 Jesús sayno parlaycaptinrämi runacunapa chaupinpita juc warmi nimorgan: “Tayta Diospa wilacognin cashgayquipita ¡ima cushishgarä mamayqui caycan!”
28 Sayno niptin Jesús nergan: “Mamä cushicushgannölami Tayta Diosninsipa wilacuyninta chasquicur wiyacogcunapis cushish caycäyan.”
Milagrutarä Jesucristo rurananta munayashgan
(Mateo 12.38-42; Marcos 8.12)
29 Saypitami saysica runacuna Jesús cashgan cagman shuntacäyargan. Saymi Jesús nergan: “Gamcunaga manami rasunpaypasu Tayta Diosman yäracuyanqui. Saymi pay cachamashganta criyinayquipä milagruta ruranätarä munaycäyanqui. Munayashgayquinöga manami milagruta rurashäsu. Saypa trucanga Tayta Dios juc milagrutarämi ruranga profëta Jonasta pescädupa pachancho caycashganpita yargasimur milagruta rurashganno.
30 Wilacognin Jonás cashganta unay Nínive marcacho tag runacuna tantyayänanpä Tayta Dios milagruta rurashgannömi juc milagruta ruranga pay cachamashganta runacuna tantyayänanpä.
31 “Musyashgayquinöpis Salomonpa yachasicuyninta wiyananpämi Sabá nacionpita-pasa mandag warmi shamorgan Jerusalenman. Paymi juicio finalcho sharcamongapä canan wisan runacunata: ‘Salomón yachasishganta noga chasquicuycaptëga ¿imanirtä gamcuna Tayta Diospa surin yachasishganta chasquicuyargayquisu?’ ninanpä. Salomonpita noga más yachag captëpis canan wisan runacunaga manami wiyacuyansu noga wilacushgäcunata.
32 Saynöpis Jonás wilacushganta wiyarmi Nínivicho tag runacuna jusalicuyashganta cachariyargan. Jonaspita más munayyog noga caycaptëpis wilacushgäta canan wisan runacuna manami chasquicuyansu. Saymi juicio finalcho Nínivicho tag runacuna sharcayämongapä canan wisan runacunata: ‘Nogacuna Jonás wilacushganta chasquicuycäyaptëga ¿imanirtä gamcuna Tayta Diospa surin wilacushganta chasquicuyargayquisu?’ ninanpä.”
Tantyacog cagcuna Jesucristuta chasquiyashgan
(Mateo 5.15)
33 Saypitami Jesús nergan: “Manami pipis acsita sarisinsu pacagninman churananpä, ni cajun rurinman pacananpäga. Saypa trucanga alayrinninmanmi churan wayiman yaycogcunata asicyapänanpä.
34 Lapanta asicyapänanpä runacuna acsita sarisishgannölami nogapis wilacuycä lapan runacuna tantyayänanpä. Pipis tantyacog cäga wilacushgäta tantyar chasquicuyanmi. Mana tantyacog cagmi isanga wilacushgäta mana tantyar chasquicuyansu.
35 Waquin runacuna wilacushgäta chasquicushganta nicarpis janan shongulami chasquicush. Cuidä say runacunano cayanquiman.
36 Wilacushgäta rasunpaypa chasquicush carga acsi asicyashgannömi runacuna ricacuyänanpä wilacuynë nishganno cawanquipä.”
Fariseo runacunata Jesucristo gayapashgan
(Mateo 23.1-36; Marcos 12.38-40; Lucas 20.45-47)
37 Jesús parlayta ushasquiptinnami juc fariseo runa pushargan wayincho micuyänanpä. Chaycurmi mësa cagman Jesús jamacorgan.
38 Micunanpä manami maquinta awicorgansu fariseo runacunapa costumbrin cashgannöga. Saymi pushag fariseo runa yarpachacushpan Jesusta ricapargan.
39 Saymi Jesús nergan: “Gamcunaga pusillupa y plätupa janalanta maylar rurintaga mana maylagnömi caycäyanqui. Saymi pusillupa y plätupa rurincho ganra cashganno mana ali yarpäyashgayquiwan ambiciöso cayashgayquipis shonguyquicunacho caycäyan.
40 ¡Mana tantyacog fariseucuna! ¿Manacu musyayanqui Tayta Diosninsi cuerpuyquita camar shonguyquitapis camashganta? Saymi cuerpuyqui limpio cananpä yarpachacushgayquino shonguyquipis limpio cananpä yarpachacuyanquiman.
41 Gamcunaga muchogcunata imalachöpis yanapäyay. Sayno rurayaptiquirämi pusillupa rurin maylash cashganno shonguyquicunapis limpio cangapä.
42 “¡Fariseucuna! ¡Juicio finalcho fiyupami laquicuyanquipä! Gamcunaga templuman apayänayquipä mentapita, rüdapita y waquin jachacunapitapis diezmuta imaypis raquiycäyanqui: ‘Tayta Diospa palabrancho nishgannöla lapantami cumpliycä’ niyashpayqui. Sayno rurarpis runa mayiquicunataga manami ali ricaycäyanquisu ni cuyapaycäyanquisu. Diezmuta templuman apar Tayta Diosninsipa palabranta cumpliyashgayquinöla runa mayiquitapis cuyayanquiman.
43 “¡Fariseucuna! ¡Juicio finalcho fiyupami laquicuyanquipä! Gamcunaga imaypis munaycäyanqui sinagogacunacho alinnin bancumanrä jamacuytami. Saynöpis gamcuna munaycäyanqui cällicunacho waquin runacunapita más respëtuwan saludash caylatami.
44 “¡Gamcunaga juicio finalcho fiyupami laquicuyanquipä! Melanaypä pamparaycag ayanömi caycäyanqui. Say pamparashgan jananpa mana musyar pipis purishgannömi musyansu fiyu runa cayashgayquita.”
45 Sayta wiyar Moisés guelgashganta yachasegpis nergan: “Sayno nerga nogacunatapis wiyaycäsimanquichä, taytay.”
46 Niptin Jesús nergan: “¡Moisés guelgashganta yachasegcuna! ¡Saynölami gamcunapis juicio finalcho fiyupa laquicuyanquipä! Gamcunaga runacuna ima ruraytapis mana camäpacuyashganyagmi Moisés guelgashgan leycunamanpis yapa yaparcur imatapis cumplinanpä niyanqui. Sayno yachasiyashgayquicunata cumpliyta runacuna mana camäpacuyashganta ricaycarpis yanaparcuyänayquipa trucanga olgutupaycäyanqui.
47 “¡Juicio finalcho fiyupami laquicuyanquipä! Unay runacuna wanusiyashgan profëtacuna pamparäyashgan janancho gamcunaga nïchuncunata ruraycäyanqui.
48 Sayno sharcasirpis manami cäsucuyanquisu profëtacuna niyashgancunata. Sayno mana cäsucuyashpayquimi runacunata musyaycäsiyanqui say profëtacunata wanusegcunanöla gamcunapis caycäyashgayquita.
49 “Sayno captinmi imano cananpä cagtapis musyar Tayta Diosninsi unay nergan: ‘Paycunamanmi cachamushä wilacognëcunata y apostolnëcunatapis. Sayno captinpis paycunaga waquintami wanusiyanga y waquin cagtanami marcan marcan gaticachäyangapä.’
50-51 Say nishgannölami Abelta wanusishganpita-pasa Tayta Diosninsipa profëtancunata runacuna imaypis wanusiyargan Zacariasta templo puncucho wanusishganyag. Say wanuseg runacunatanömi canan wisan Israel runacunata Tayta Diosninsi juzgangapä.
52 “¡Moisés guelgashgan leycunata yachasegcuna! ¡Juicio finalcho fiyupami laquicuyanquipä! Wayiman pipis mana yaycunanpä llävipa wawanta saricuycognömi runacunata wichgapaycäyanqui Tayta Diosninsi munashganta mana yachacuyänanpä. Saynölami quiquiquicunapis chasquicuyanquisu Tayta Diosninsipa wilacuyninta.”
53-54 Jesús sayno niptin Moisés guelgashganta yachasegcunawan fariseucuna rabiacurcuyargan. Saypitana wajupar Jesusta imaycatapis niyargan lutanta parlaptin saylawan acusayänanpä.


text:
23
Fariseo runacunata Jesucristo gayapashgan
(Marcos 12.38-40; Lucas 11.37-52; 20.45-47)
1 Nircurnami runacunatawan discïpuluncunatapis Jesús nergan:
2-3 “Moisés guelgashganta yachasegcuna y fariseo runacuna Tayta Diospa palabranta yachasiyäshuptiqui chasquicuyay. Isanga paycuna cawayashgannöga ama cawayaysu. Diospa palabranta yachasirpis quiquincunaga manami cumpliyansu.
4 Paycunaga runacuna ima ruraytapis mana camäpacuyashganyagmi Moisés guelgashgan leycunamanpis yapa yaparcur imatapis cumpliyänanpä niyan. Sayno yachasiyashganta runacuna cumpliyta mana camäpacuyaptinpis shacyäsinanpa trucanga olgutupäyanmi.
5 “Paycunaga waquin runacunapitapis filacteriancunata más jatunta ruraycur purisiyan ricagcuna: ‘Payga Tayta Diosta cäsucog ali runami caycan’ niyänalanpämi. Saynöpis waquin runacunapita más jatun flëcucunata mödananpa chuscun cuchunman jiraycur puriyan ricagcuna: ‘Payga Tayta Diosta cäsucog ali runami caycan’ niyänalanpämi.
6 Micuyänanpä gayasiyaptinpis paycunaga mësa cagmanrämi jamacuyta munayan. Saynölami sinagogacunachöpis alinnin bancumanrä jamacuyta munayan.
7 Paycunaga pläzacunachöpis yachasicog cashganpita alabash caylatami munayan.
8 “Gamcunaga ama paycunano cayaysu. Manami yachag-tucunayquipäsu noga yachasishcä. Saypa trucanga tantyacuyay discïpulöcuna car say wauguila caycäyashgayquita.
9 Pï yachasicogtapis Tayta Diosninsitanöräga ama ricanquisu. Tayta Diosmanga manami pipis iwalansu.
10 Sayno captenga gamcuna wilacuynëta wilacur ama alabash cayta munalar puriyanquisu. Manami alabash cayta munalar puriyänayquipäsu gamcunata yachasishcä.
11 Maygayquipis ali ricash cayta munarga mana yachag-tucuypa runa mayiquita yanapanqui.
12 Maygantapis yachag-tucogtaga Tayta Diosninsi manami cäsupangasu. Mana yachag-tucuypa pï-maytapis yanapagcunatami isanga Tayta Diosninsi cuyapar yanapangapä.
13 “¡Moisés guelgashganta yachasegcuna y fariseo runacuna! ¡Ishcay cära cayashgayquipitami juicio finalcho fiyupa laquicuyanquipä! Wayiman pipis mana yaycunanpä puncuta wichgapagnömi runacunata wichgapaycäyanqui Tayta Diosninsi munashganta mana yachacuyänanpä. Saynölami quiquiquicunapis Tayta Diosninsi munashganno cawayanquisu.
14 [“¡Moisés guelgashganta yachasegcuna y fariseo runacuna! ¡Ishcay cära cayashgayquipitami juicio finalcho fiyupa laquicuyanquipä! Gamcunaga Tayta Diosninsita manacuycarpis ali-tupaylapa viüdacunapa ima pobrëzalantapis apacuycäyanqui. Sayno rurayashgayquipitami infiernucho más fiyupa nacayanquipä.]
15 “¡Moisés guelgashganta yachasegcuna y fariseo runacuna! ¡Ishcay cära cayashgayquipitami juicio finalcho fiyupa laquicuyanquipä! Gamcunaga may-saypapis yachaseg aywayanqui fariseo cayman runacuna yaycuyänalanpä. Yachasiyashgayquicunata yachacurcurnami gamcunapita masna ishcay cära cayan. Sayno cashgayquipitami gamcunapis y paycunapis infiernucho segaypa nacayanquipä.
16 “¡Juicio finalchöga fiyupami laquicuyanquipä! Gamcunaga nicäyanqui Moisés guelgashgan leycunata yachaseg car gaprata pusharagno caycäyashgayquitami. Sayno niyashpayquipis quiquiquicunaga manami tantyacuyanquisu lutanta yachaycäsishgayquita. Sayno mana tantyacuyashpayquimi runacunata yachasir nicäyanqui: ‘Pipis templupa jutinta jogarcur promitishganta mana cumpliptinpis manami imananpissu. Templo rurincho caycag goripa jutinta jogarcur promiteg cag isanga sayta cumplisun.’
17 ¡Mana tantyacog upa runacuna! ¿Manacu tantyayanqui templupa jutinta jogarerga templo rurincho caycag goripa jutintapis jogarishgayquita?
18 “Saynöpis gamcunaga runacunata yachaycäsiyanqui: ‘Altarpa jutinta jogarcur promitishganta mana cumpliptiquipis manami imananpissu. Altar janancho churashgan ofrendapa jutinta jogarcur promitirmi isanga sayta cumpliyanqui.’
19 ¡Mana tantyacog upa runacuna! ¿Manacu tantyayanqui altarpa jutinta jogarerga altar jananman churashgan ofrendapa jutintapis jogarishgayquita?
20 “Altarpa jutincho jurarga manami altarpa jutilanchösu juraycanqui, sinöga altar jananman churashgan ofrendacunapa jutinchöpis juraycäyanquimi.
21 Templupa jutincho jurarpis manami templupa jutilanchösu juraycäyanqui, sinöga templucho caycag Tayta Diosninsipa jutinchöpis juraycäyanquimi.
22 Ciëlupa jutincho jurarpis saycho Tayta Dios jamaraptin quiquin Tayta Diosninsipa jutinchömi juraycäyanqui.
23 “¡Moisés guelgashganta yachasegcuna y fariseucuna! ¡Ishcay cära cayashgayquipitami juicio finalcho fiyupa laquicuyanquipä! Gamcunaga templuman apayänayquipä mentapita, anispita y comïnuspitapis diezmuta imaypis raquiycäyanqui: ‘Tayta Diospa palabrancho nishgannöla lapantami ruraycä’ niyashpayqui. Sayno rurarpis manami cäsucuyanquisu más cäsucuyänayquipä cag mandamientucunata. Say mandamientucunata mana cäsucurmi runa mayiquicunata mana ali ricaycäyanqui, cuyapaycäyanquisu y auniyashgayquitapis cumpliycäyanquisu. Diezmuta templuman apar Tayta Diosninsipa palabranta cumpliyashgayquinöla runa mayiquitapis ali ricayanquiman, cuyapäyanquiman y imata aunirpis cumpliyanquiman.
24 ¡Mana tantyacog upa runacuna! Tayta Dios nishgancunata waquinta cumplirpis más cumpliyänayquipä cagcunata manami cumpliycäyanquisu. Sayno carmi yacucho chushpita shuyshuycurrä upurpis mana mayayla jatuncaray camëlluta ultacurcogno caycäyanqui.
25 “¡Moisés guelgashganta yachasegcuna y fariseo runacuna! ¡Ishcay cära cayashgayquipitami juicio finalcho fiyupa laquicuyanquipä! Gamcunaga pusillupa y plätupa janalanta maylar rurintaga mana maylagnömi caycäyanqui. Saymi pusillupa y plätupa rurincho ganra cashganno mana ali yarpäyashgayquiwan ambiciöso cayashgayquipis shonguyquicunacho caycäyan.
26 ¡Mana tantyacog fariseucuna! Tayta Diosninsi munashganno cawayänayquipäga puntata jusalicuyashgayquicunatarä cachariyay.
27 “¡Moisés guelgashganta yachasegcuna y fariseo runacuna! ¡Ishcay cära cayashgayquipitami juicio finalcho fiyupa laquicuyanquipä! Gamcunaga cuyaylapä rurash nïchu-niragmi caycäyanqui. Nïchupa janan cuyaylapä captinpis rurinchöga tulucunapis ismurmi segaypa asyaycan.
28 Saynölami gamcunapis runacuna ricayäshunalayquipä pï-maytapis ali-tupäyanqui. Sayno cayaptiquipis ishcay cära cayashgayqui y lutan rurayashgayquicunaga pasaypa pengacuypämi caycan.
29 “¡Moisés guelgashganta yachasegcuna y fariseo runacuna! ¡Ishcay cära cayashgayquipitami juicio finalcho fiyupa laquicuyanquipä! Gamcunaga profëtacuna pamparäyashgan janancho nïchuncunata ruraycur adornaycäyanqui.
30 Nircurnami nicäyanqui: ‘Say wisan cawarga nogacuna manami profëtacunata wanusiyämansu cargan.’
31 Sayno nicarpis profëtacuna guelgayashganta mana cäsucurmi runacunata musyaycäsiyanqui say profëtacunata wanusegcunanöla gamcunapis caycäyashgayquita.
32 ¡Profëtacunata wanusishganno cananpis Tayta Diospa wilacognin captë wanusiyämay, ari! Unay profëtacunata wanuseg runacunata juzganan junag gamcunataga masmi juzgashunquipä.
33 “¡Culebra casta runacuna! Tayta Diosninsi infiernuman gaycuyäshunayquipä cashganpita ¿imanöparä salvacuyanqui?
34 Gamcunamanmi cachamushä wilacognëcunata y yachasegnëcunatapis. Sayno captinpis gamcunaga waquinta crucificaypa wanusiyanquipä, waquinta sinagogacunacho astayanquipä y waquintana marcan marcan gaticachäyanquipä.
35 Abelta wanusishganpita-pasami Tayta Diosninsipa profëtancunata runacuna imaypis wanusiyargan Berequiaspa surin Zacariasta altarpa naupancho wanusishganyag.
36 Say wanuseg runacunatanömi canan wisan Israel runacunata Tayta Diosninsi juzgangapä.”
Jerusalencho tagcunapä Jesucristo laquicushgan
(Lucas 13.34-35)
37 Saypita Jesús nergan: “¡Jerusalén runacuna! ¿Imanirtä Tayta Diosninsipa profëtancunata y cachamushgan wilacogcunata naupapita-pasa wanuycäsiyanqui? Chipshancunata maman shuntarcur oglacognöpis gamcunata asca cutimi shuntayta munargä. Sayno munaptëpis gamcunaga manami munayashcanquisu shuntanäta.
38-39 Saymi gamcunata Tayta Diosninsi manana sapäshuptiqui chiquishogniquicuna shamur marcayquitapis ushacäsiyangapä. Manami yapay ricayämanquipänasu: ‘¡Tayta Diosninsi cachamushgan runa caycarga shacalämuy, taytay!’ niyämashgayquiyag.”


text:
4
Señor Jesucristo Samaria Marcapita warmiwan parlan
1 Tsaypitanam fariseocuna musyasquiyargan Juan Bautistaman aywayanganpitapis, mas atscag runacuna Señor Jesucristopa gatiragninman ticrar bautizacug aywaycäyanganta.
2 Pero rasumpacagtaga manam quiquin Señor Jesucristotsu bautizargan, sinöga discïpuluncunallam runacunata bautizayargan.
3 Fariseocuna tsaynö parlayanganta Señor Jesucristo musyasquirnam, Judeapita yargosquir Galilea provinciaman discïpuluncunawan cuticuyargan.
4 Judeapita Galileaman aywayänanpagga Samaria provinciaparagmi päsayänan cargan.
5 Aywaycarnam Samariachö Sicar niyangan marcaman chäyargan. Tsay marcaga unay Jacob tsurin Joséta garangan chacrapa amänonchömi cargan.
6 Tsay chacrachömi unayna Jacob juc pösuta yacupag uchcutsishga cargan. Tsaymi Señor Jesucristo pullan junag jancat pishipashga chaycurnin, tsay pösu cuchunman jamaycurgan.
7 Tsaychö Señor Jesucristo jamaycaptinmi, samaritäna warmi yacu apag chargan. Tsay warmitanam Señor Jesucristo mañacurgan: “Yacuyquita garaycamay upyanäpag.”
8 Tsay öragam discïpuluncunaga micuyänanpag rantipacug marcapa aywashga cayargan.
9 Tsay warminam nirgan: “Judiu runa caycarga ¿imanirtan yacuta mañacamanqui samaritäna cangäta musyaycar? Musyantsicmi judiucunawan Samaritänocunaga ni imaypis mana parlapänacungantsicta.”
10 Tsaynö niptinnam Señor Jesucristo nirgan: “Dios Yayapita chasquinayquipagcagtawan piwan parlaycangayquitapis musyarga, gammi yacutaga mañacamanquiman. Nogaga garaycugmanmi cawatsicug chuya mana ushacag yacuta.”
11 Samaritänanam nirgan: “Señor, chuya yacuga alläpa rurichömi. ¿Tsay chuya cawatsicug yacuta garamänayquipagga, imawantan jorgamunquiman ni imallapis chaganayquipag mana caycaptinga?
12 Unay awiluntsic Jacobmi cay pösuta uchcutsirgan. Cay pösullapitam tsurincunawan aylluncuna, wätancuna y quiquinpis upyayargan. Paypis cay yacullata upushga caycaptinga, ¿Acäsu gamga paypita mas importanti poderösocu canqui?”
13 Señor Jesucristonam nirgan: “Pipis cay yacullata upyagcagga yapaypis yacunasquingallam.
14 Pero pipis noga garangä yacuta upyagcagmi sïga, ni imaypis mana yacunanganatsu. Tsay cawatsicug yacuga shongonllachömi imaypis canga mana tsaquig pucyunö Dios Yayawan imayyagpis alli päsacuychö cawacuyänanpag.”
15 Tsay warminam nirgan: “Señor, manana ni imaypis yacunänäpag ni cay pösumanpis manana yacu apag cutinyämunäpag tsay chuya yacuyquita garaycallämay.”
16 Señor Jesucristonam nirgan: “Canan aywar gojayquita gayasquir cayman ishcayqui shayämuy.”
17 Tsaynö niptinmi warmiga nirgan: “Señor, manam gojä cantsu.”
Niycuptinnam Señor Jesucristo nirgan: “Rasumpacagllatam nicämanqui.
18 Tsaypunga imanirtan pitsga gojayog cashcanqui. Y tsay canan täcungayqui runaga rasumpa manam gojayquitsu. Tsay nimangayquiga rasumpacagmi.”
19 Tsaynö niptinnam warmiga nirgan: “Señor, gamga Dios Yayapita shamushga profëtam ïllu callanqui.
20 Unaycag awilücunaga tagay jircaman aywarmi Dios Yayata adorayag. Pero gamcunam sïga, ‘Jerusalénllachömi Dios Yayataga adoranantsic’ niyanqui. ¿Maychötan allipaga Dios Yayata adorashwan?”
21 Señor Jesucristonam nirgan: “Criyimay warmi, cananga tiempu chämushganam maychöpis Dios Yayata adoranapag, manam tagay jircaman ni Jerusalénman aywarllatsu adorashun.
22 Gamcunaga manam musyayanquitsu pita adorayänayquipagcagtapis. Pero nogacunam sïga rasumpa regeyangä Dios Yayata adorayä. Tsaytaga musyayä israelcunapita Salvadorta Dios Yaya acrashga captinmi.
23 Israel runacunawan mana israelcagcunapis Espïritu Santo yanapaptin llapan shongonwan Dios Yayata adorayänan tiempu chämushganam. Tsaynö llapan voluntänintsicwan adoranatam Dios Yayaga munan.
24 Dios Yaya Espïritu captinmi, runacuna mana ricaycarpis Espïritu Santo yanapaptinmi, llapan voluntänincunawan adorayänan.”
25 Warminam nirgan: “Nogaga musyämi Dios Yaya cachamungan Cristo cay patsaman shamunanpagcagta. Tsaymi Pay chaycamurrag llapanta willamarnintsic musyatsimäshun.”
26 Señor Jesucristonam contestargan: “Tsay shamugpagcag Cristoga nogam cä, canan öra gamwan parlaycag.”
Señor Jesucristopa discïpuluncuna cutiyangan
27 Tsaynö parlaycäyaptinnam discïpuluncuna rantipacug aywayanganpita chäriyargan. Tsay Samaria warmiwan Señor Jesucristo parlaycagta tarisquirmi yarpachacuyargan: “¿Imata munartan o imanirrag tagay warmiwan parlaycan?” Pero manam ni mayganpis tapuyargantsu ni imata parlayangantapis.
28 Tsay warminam puyñunta jagesquir, runacunata willag cörrilla marcaman aywargan.
29 “¡Shayämuy! Llapayqui ricäyänayquipag juc runam cawaynïchö llapan imayca rurangätapis nimashga. ¿Payga manatsurag shamugpagcag Cristo?”
30 Warmi tsaynö willacuptinnam atscag runacuna Señor Jesucristoman aywayargan.
31 Tsayyagnam Señor Jesucristota discïpuluncuna niyargan: “Señor, micurcuyrag ari cay apayämungäta.”
32 Pero Señor Jesucristonam nirgan: “Nogapa micuynïga jucmi. Tsaytaga manam gamcunaga regeyanquiragtsu.”
33 Tsaynö niptinnam, discïpuluncuna quiquincuna pura ninacuyargan: “¿Pirag micunan apamushga? Tsaychari micuyta munannatsu.”
34 Señor Jesucristonam nirgan: “Nogapa micuynïga cachamagnï Dios Yaya mandamanganta cumplingämi.
35 Runacunanam niyan: ‘Usya tiempu ciega gallananpag chuscu quillaragmi faltan’ nir. Pero nogam niyag: ¡Ricäyay tagay runacuna muruyanganta cosëchayangannömi listuna caycäyan Dios Yayapa Palabranta chasquiyänanpag! Tsaynö chasquirnin wiyacur nogaman mas firmi criyicugcunaga mana ushacag cawaytam tariyanga. ¡Imayca allish cosëchata gorignömi goricayämunga!
36 Willacungäcunata chasquirga cay patsachöwan gloriachöpis cushishgam imayyagpis cawacuyanga. Tsaynö Dios Yayapag willacurmi, imayca murucug runawan ciegäsegnin alli cosëcha yargoptin cushicuyangannö alläpa cushishga cayanga.
37 Tsaymi cayga rasumpacag: Juc chacrayog runa mincaycunawan murungantam, juc mincaycunawanna cosechan.
38 Tsaynömi mana murushga caycäyaptiqui, cananga gamcunatapis cachayag willacuyaptiqui nogaman mas firmi criyicayämunanpag. Gamcunaga mana arurnin murushga caycarmi, juccuna alläpa sufrirnin murucuyanganta cushishga cosechayanqui.”
Samaria marcapita atscag runacuna Señor Jesucristoman criyicuyan
39 Tsay marcachömi atscag runacuna criyiyargan, Señor Jesucristoga Dios Yaya cachamungan Cristo canganta tsay samaritäna warmi. “Cawaynïchö llapan imayca rurangätam shimpimashga” nir, willacuptin.
40 Tsaynam Samaria runacuna Señor Jesucristo caycanganman chaycur rugayargan paycunawan quëdacunanpag. Tsaynö rugayaptinmi, ishcay junag paycunawan quëdargan.
41 Tsaychö Señor Jesucristo yachatsicuptinmi mas atscag runacuna Dios Yayapa Tsurin Cristo canganta criyiyargan.
42 Tsaynö criyicurnam tsay warmita runacuna niyargan: “Manam gam niyämaptiquillatsu Señor Jesucristoman criyicuyä. Cananga yachatsicunganta quiquïcuna wiyarmi musyayä llapan runacunata salvananpag Dios Yaya cachamunganta.”
Señor Jesucristo juc reypa mandacug autoridäninpa tsurinta cuticätsin
(Mateo 8:5-13; Lucas 7:1-10)
43 Señor Jesucristo Samariachö ishcay junag goyasquirnam, Galilea provinciaman aywargan.
44 Quiquin Señor Jesucristo ningannöllam, Dios Yayapa profëtantapis marcanchöga respetar cäsuyantsu.
45 Galileaman chaycuptinmi atscag runacuna alläpa cushishga chasquiyargan, Jerusalénchö Pascua fiestaman aywanganchö imayca milagrucuna ruranganta ricashga car.
46 Tsaypitanam Señor Jesucristo Galileachö Cana niyangan marcaman cutirgan. Tsay puntacag milagruta rurarnin, yacuta vïnoman ticratsingan Cana marcachömi, juc reypa mandacug autoridaninta regergan. Tsay mandacug autoridäpa wamrannam Capernaum marcachö antsa geshyaycargan.
47 Señor Jesucristo Judeapita Galileaman chämungata musyasquirmi, tsay autoridäga cörrilla aywargan tsurin alläpa antsa geshyaptin. Señor Jesucristoman chaycurnam rugargan: “Señor, wamrallä wañuycannam. Aywayculläshun cuticaycatsilläpamänayquipag.”
48 Señor Jesucristonam nirgan: “Gamcunaga Dios Yayapita shamungäta manam criyiyämanquimantsu, llapan imayca milagrucunatawan cushicuypag señalcuna rurangäta mana ricätsiyaptigga.”
49 Tsay autoridänam rugayargan: “Señor, wamrallä manarag wañunganyag sas aywayculläshun.”
50 Tsaynö niptinmi, Señor Jesucristo nirgan: “Wajiquipa cuticuy; wamrayquiga cuticashganam.”
Señor Jesucristo tsaynö ninganta criyirmi, tsay autoridä wajinpa cuticurgan.
51 Tsaypita cuticur wajinman chaycaptinnam, servignincuna tincupasquir niyargan: “¡Taytay, wamrayquiga cuticashganam!”
52 Tsaynö niyaptinmi, servignincunata tapurgan: “¿Imay öratan wamralläga cuticargon?” Paycunanam niyargan: “Ganyan pullan junag päsaypitam achachaynin jancat pärasquirgan.”
53 Tsaynö niyaptinnam wamrapa taytan yarpasquirgan, Señor Jesucristo tsay öra “Wamrayquiga cuticashganam” ninganta. Tsayta ricaycurmi wajinchö llapan caycagcunawan rasumpa criyicuyargan Señor Jesucristoga Dios Yaya cachamungan Cristo canganta.
54 Tsay wamrata cuticätsinganwanga Galilea provinciachö ishcay cutinam Señor Jesucristo milagruta rurargan, Judeapita cutimurnin.


text:
Mohammed VI
Qhapaq Mohammed ben [el-]Hassan ben Mohammed ben Youssef [el-]Alaoui, Mohammed VI, Maruku Qhapaq, arabya simipi: محمد السادس) (* 21 ñiqin chakra yapuy killapi 1963 watapi paqarisqa Rabat llaqtapi - ). huk Maruku mama llaqtayuq taripay amachaq wan pulitiku.
1999 watamanta ñawpaq kuti Marukupa Qhapaqnin karqan.
Taytan: Hassan II; Maman: Lalla Latifa Hammou.
Warmikuna: Lalla Salma (Salma Bennani).
Churinkuna: 2 ( Moulay Hassan, 8 ñiqin aymuray killapi 2003 watapi wan Lalla Khadija, 28 ñiqin hatun puquy killapi 2007 watapi.
Yachay wasi: Imperial College (Rabat).
Yachay suntur: Mohammed V (Rabat).
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Mohammed VI.
Inlish simi[llamk'apuy | pukyuta llamk'apuy]
Kastilla simi[llamk'apuy | pukyuta llamk'apuy]


text:
Satyajit Ray
Satyajit Ray (banla simi: সত্যজিত রায় o সত্যজিৎ রায় Shottoyit Rae) sutiyuq runaqa ( * 2 ñiqin aymuray killapi 1921 watapi paqarisqa Kolkata llaqtapi - 23 ñiqin ayriway killapi 1992 watapi wañusqa Kolkata llaqtapi) huk Indya mama llaqtayuq kuyu walltay pusaq runam qarqan.
Pilikulakuna[llamk'apuy | pukyuta llamk'apuy]
- Pather Panchali
- Aparajito
- Apur Sansar
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Satyajit Ray.


text:
17
Jesusmi Taytanta yaćhapacünincunapä mañacun
1 Nilculmi Jesus janay pachäta licalcul: “Taytay, ürá ćhämunñam. Mayan caśhätapis nunacunäman camalaycachiy ya'apis ampïta camalaycachinäpä. 2 Ya'amanmi munayniquita uycamälanqui lluy nunacunaca maquilläćhu cananpä, chaynütac lluy unanchaycuśhayquicunäta wiñay simpripä cawsachinäpä. 3 Paycuna am rasun Tayta Diosllätawan ya'a caćhamuśhayqui cäcäta lisiycuyllanwanmi wiñay cawsaycäta ćhasquipäcun. 4 Taytay, sumä caśhayquitapis cay pachäćhu camalaycachïmi nimäśhayquicunäta lluy camacaycuśhäwan. 5 Chayurá, canan-ari ñawpäniquićhu caśhan altuman julaycamay cay pacha allaycuptin anwan cusca julaycamäśhayquinu.
6 “Ñatac cay pachäćhu cäcunäpi unanchaycul uycamäśhayquicunällactam mayan caśhayquitapis lisiycachilá. Ampa cäcunätamari uycamälanqui. Ñatac shimiquita uyalilmi cäsuculcäla. 7 Chaymi canan yaćhapäcunña lluy umäśhayquicunaca amllapi śhamuśhanta. 8 Nimäśhayquicunäta lluy willacuptí ćhasquicalcämäla rasunpa am caćhamäśhayquipi śhamuśhäta tantialmi. 9 Chaymi mañacuc paycunapä. Manam cay pachäćhu nunacunäpächu, sinu'a ampa cäcunapïtam, umäśhayquicunapïtam. 10 Cay lluy nuna ya'apa cäcunäpis ampam. Chaynütacmi ampa cäcunapis ya'apatac. Paycunapñatacmi maynu sumä caśhätapis camalaycachilanqui.
11 “Canan'a cay pachäta caćhaycuśhäñam anwan cananchicpä. Paycunañatacmi ichá cay pachäćhu caycälin'alä. Chayurá Sumä Taytay, lluy umäśhayquicunäta ñawillayquićhu caycachiy-ari ya'anchicnuy jucllaylla paycunapis caycälinanpä. 12 Cay pachäćhu paycunawan caśhäcamá, lluy umäśhayquicunäta munayniquiwanmi ñawilläćhu uywalá. Manamá jucllanpis chincalachu sinu'a chay shimiquićhu nishannuy lulacacunanpä camacäśha cananpä unanchäśhancällamari.
13 “Canan cusca cananchicpämi cutiyämú. Cay pachäćhu caśhäcamam ichá caycunacta mañacamú cushicuynïwan sumä maćhaycälinanpä. 14 Paycunacta willacuyniquita willaptïmá cay pachäćhu nunacunaca ćhïnipapäcula. Chay uyalicücunäpis nï ya'apis manam cay pachäpächu capäcú. 15 Chaynu captinpis, manam cay pachäpi julunayquipächu mañacuc, sinu'a cay mana allincäpi licaycunayquipämi. 16 Rasunpa, manam paycunapis nï ya'apis cay pachäpächu capäcú. 17 Chayurá rasun allin shimiquiwan amllapäña chuya-camacta lulaycuy. 18 Maynütacmi cay pachäpa ćhawpinman caćhamälanqui, chaynümi ya'apis cay pachäpa ćhawpinman caćhayá. 19 Paycuna-laycumari amllapäña calá paycunapis amllapäña sumä capäcunanpä.
20 “Paycunallapïchu manamá mañacuc, sinu'a paycunap willacuyninpa śhamü chalapacamäcunäpäwanmi. 21 Taytay, lluy paycunari jucllaylla imaćhüpis capäcuchun. Maynümi ya'anchic juclla cayanchic, chaynu-ari paycunapis ya'anchicwan jucllaylla capäcuchun, caćhamäśhayquita lluy nunacunaca yaćhapäcunanpä. 22 Ñatac sumä caynïta umäśhayquitapis paycunactam uyculá ya'anchicnu jucllaylla capäcunanpä. 23 Ya'a paycunaćhu caśhänuy ñatac am ya'aćhu caśhayquinu-ari sumä jucllaylla caycuchun. Chayćha jinantin nunacunaca ya'acta cuyamäśhayquinuy paycunactapis maynu cuyaśhayquita tantiapäcun'a.
24 “Taytay, cay uycamäśhayquicunaca ya'awan capäcuchun. Chayćha cay pachäta manalä camal sumä altuman julaycamäśhayquitawan maynu cuyamäśhayquita licapäcun'a. 25 Sumä Chuya Allin Taytáy, cay pachällapa cäcunacá manam lisipäcuśhulanquichu. Ya'ami ichá lisic. Nunäcunapis caćhamäśhayquita yaćhapäcunñam. 26 Chaynütacmi ampi camalaycachilá; jinallam camalaycachishäpis cuyamäśhayqui cuyacuyniqui ñatac ya'a quiquïpis paycunaćhu caycunanpä” nil mañacula.


text:
Isabel I
Isabel I sutiyuq warmiqa ( * 22 ñiqin ayriway killapi 1451 watapi paqarisqa Madrigal de las Altas Torres llaqtapi - † 26 ñiqin ayamarq'a killapi 1504 watapi wañusqa Medina del Campo llaqtapi) Kastillap wan León quyansi karqan.
Fernando II Aragunpa qhapaqwan kasarakuptinsi Kastilla Aragunwan huñusqa karqan Ispaña tukuspa. Ispañapi qhipaq kaq arabya mama llaqtata Granadatas atirqan.
Chay Kathuliku Riykuna nisqaqa Cristobal Colontas Atlantiku mama quchanta kuntiman kacharqan. Abya Yalata tariptinsi hatun Kastilla Atiysi qallarirqan.
1503 watapis Isabel I Kastillap quyan inkuminda nisqa llikatas kamachirqan, indihina runakunap allpankunata hap'ispas inkumindiru nisqa atiq wiraqucha awqaqkunaman quykuspa.
Tayta: Kastillap Juan II; Mama: Purtugalp Isabel. (*1428-†1496).
Willkan Karlus I sutiyuqqa Ispañap ñawpaq ñiqin qhapaqninsi karqan.
Kaypipas qhawayLlamk'apuy
Hawa t'inkikunaLlamk'apuy
- Commons nisqaqa multimidya kapuyninkunayuqmi kay hawa: Isabel I.
- Página Web Oficial de la Casa Real
- Página de la Capilla Real Granada


text:
13
Templo juchusish cananpä cashganta Jesucristo wilashgan
(Mateo 24.1-2; Lucas 21.5-6)
1 Templupita yargurirna juc discïpulun Jesusta nergan: “¡Cuyaylapä jatusag rumicunawanmi templunsita sharcaycasiyashga, taytay!”
2 Sayno niyaptin Jesús nergan: “Cay lapan ricaycäyashgayqui cuyaylapä caycaptinpis chipyagmi juchusiyangapä. Manami ni juc rumilapis canan pergaraycashgannöga quëdangapäsu.”
Manarä cutimuptin imano cananpä cashgantapis Jesucristo nishgan
(Mateo 24.3-14; Lucas 21.7-19)
3 Templo simpan Olivos lömacho jamapagnömi Pedro, Santiago, Juan y Andrés Jesusta tapuyargan:
4 “Nishgayquinöga ¿imaytä templo juchusish canga, taytay? Sayno cananpäga ¿puntata imatä canga?”
5 Sayno tapuyaptinmi Jesús nergan: “Pipis lutanta mana criyisiyäshunayquipä shumag tantyacuyay.
6 Ascagmi shayämonga: ‘Nogaga Cristumi caycä’ niyashpan. Sayno nirmi asca runacunata engañayangapä.
7 May-say nacioncunachöpis guërra captin y wanusinacuy captin ama mansacäyanquisu. Puntataga saycunalarämi canga. Sayno captinpis cay pasa manarämi ushacangaräsu.
8 Juc nacionwan juc nacionmi pelyayanga. Saynölami muchuypis terremötupis may-saycho cangapä. Sayno captinpis nacaycuna galaycunalanrämi saycunaga canga.
9 Nogata chasquicayämashgayquipitami autoridäcunamanpis prësu sarircur apayäshunqui. Israel mayiquicunapis contrayqui sharcur sinagogancunacho astayäshunquipä. Nación mandag reycunamanpis apayäshunqui juzgash cayänayquipä. Saychömi wilacuynëta paycunatapis wilapäyanquipä.
10 Saynöpami cay pasa manarä ushacaptin may-say nacionchöpis nogapita wilacuyangapä.
11 “Autoridäcunaman entregayäshuptiquipis ama laquicuyanquisu: ‘¿Imatarä nishä?’ nishpayqui. Paycunapa naupancho imata ninayquipäpis Santu Espiritumi yarpayta goyäshunquipä.
12 Nogata chasquicamashganpita chiquirmi wauguintapis autoridäcunaman entregayanga wanusish cananpä. Waquinnami surinta entregayanga wanusish cananpä y waquinnami taytantapis entregayanga wanusish cananpä.
13 Nogata chasquicayämashgayquipitami pï-maypis chiquiyäshunquipä. Sayno captinpis wanushgayquiyag noga munashgäno cawarmi Tayta Diospa naupanman chäyanquipä.”
Fiyupa nacaycuna cananpä cashganta Jesucristo tantyasishgan
(Mateo 24.15-28; Lucas 21.20-24)
14 “[Tayta Diosninsipa profëtan Daniel guelgashgannölami] Diosta mana cäsucog runa templo ruriman yaycongapä. (Cay guelgashgäta liyegcunaga shumag tantyacuyäsun.) Say fiyu runa templuman yaycuptin Jerusalén marcapita y Judea provinciacho caycag waquin marcacunapitapis gueshpir aywacuyäsun.
15 Wayi janancho cagcunapis jucla gueshpir aywacuyäsun. Imata jorgunanpäpis wayinman amana yaycuyäsunsu.
16 Chacrancho caycagcunapis jucla gueshpir aywacuyäsun. Ama cutiyäsunsu wayinman trucacunanpä mödanacunata jorgogpis.
17 Sayno gueshpirmi pasaypa cuyapaypä nacayanga gueshyag warmicuna y iti wawayog warmicunapis.
18 Tamya quilacho say gueshpinayqui junag mana cananpä Tayta Diosninsita manacuyay.
19 “Say junagcunaga fiyupami runacuna nacayangapä. Cay pasata Tayta Diosninsi camashganpita-pasa manami imaypis sayjinanpaga runacuna nacayashgasu. Saynöpis yapayga mananami sayno nacaycuna cangapänasu.
20 Acrashgancunata cuyaparmi say nacaycunata Tayta Diosninsi päsasenga. Say nacay junagcunata mana päsasiptenga lapanpis wanurmi ushacäyanman.
21 Say junagcuna: ‘Tayta Dios cachamushgan Cristo caychömi wacchömi caycan’ niyäshuptiquipis ama criyiyanquisu.
22 Saynöpis waquenga: ‘Tayta Dios cachamushgan Cristumi caycä’ o ‘Tayta Diosninsipa profëtanmi caycä’ nir lulacuyashpanmi puriyangapä. Runacunata criyisinan cashmi ima milagrucunatapis rurayanga. Asca runacunata saynöpa engañarpis Tayta Diosman yäracogcunataga manami engañayta camäpacuyangasu.
23 Saycuna manarä captinmi gamcunata wilaycä say lutan yachasicogcunata mana chasquipäyänayquipä.”
Jesucristo cay pasaman cutimunanpä cashgan
(Mateo 24.29-31; Lucas 21.25-28)
24 “Cay pasacho fiyupa nacaycuna casquiptinrämi intipis y quilapis sacacurponga.
25 Saynölami lapan goyllarcunapis shicwayämonga y ciëlupis sucsucyanga.
26 Saychömi nogata ricayämanga pucutay janancho chipipiycar shamuycagta.
27 Say junagmi angilnëcunata cachamushä may-saypitapis nogaman yäracamagcunata shuntayämunanpä.
Jïgus jachaman tincusir imay cutimunanpä cashgantapis Jesucristo tantyasishgan
(Mateo 24.32-35; Lucas 21.29-33)
28 “Cay yachasishgäta shumag tantyayay. Tamya tiempo galaycuptin musyayanquimi jïgus jacha chinquimunanpä cashganta.
29 Saynölami say nishgä nacaycuna chämuptin gamcunapis musyayanquipä cutimunäpäna caycashgäta.
30 Canan cawaycag runacuna manarä wanuyaptinmi lapan say nishgäcuna cumplengapä.
31 Ciëlupis y cay pasa ushacaptinpis noga nishgäcunaga lapanmi cumplengapä.
Jesucristo imay höra cutimunanpä cashganta pipis mana musyashgan
(Mateo 24.36-44)
32 “Imay junag imay höra cutimunäpä cashgantaga manami angilcunapis ni nogapis musyäsu. Saytaga Tayta Dioslami musyaycan.
33 Gamcunapis alistacushla car [Tayta Diosta imaypis manacuycäyay]. Manami musyayanquisu imay cutimunäpä cashgantapis.”
34 Saymi mastapis Jesús nergan: “Juc wayiyog aywacur wayinta ricananpä ashmayninta cachapan imata rurananpä cagtapis yäsircur. Puncu quichapagnintapis tantyasin imay hörapis maya mayala caycänanpä.
35 Saynölami nogapis elagpita cutimushä: pasa sacaycashgan höra, pulan pagas höra, walpa wagay höra o pasa waraycashgan hörapis. Sayno caycaptenga shuyacayämay puestucushla. Manami musyayanquisu imay höra cutimunäpä cashgantapis.
36 Maya mayala caycaptiquega elagpita shamur jusalicuycagta manami tarishayquisu.
37 Manami gamcunalatasu nicä, sinöga lapan runacunatawanmi. Sayno wilaycaptëga maya mayala caycäyay.”


text:
Home -- Quechua -- Perform a PLAY -- 138 (An awful accident 1)
138. Uj manchay ukhunanay 1
Jatun llajtapeqa tukuy t’uku t’ukulla kashasqanku. Nipi asirej kasqachu, ní takiykunapis uyarikusqanchu, ima mana allintapis suyashankuman jinalla kashasqanku.
Educadora: "Chay maqanaku guerraqa tukukullanmanñapi arí, manaña kawsana jinachu."
Mujer: "¿Rey Saúl atipanmanchu enemigostaqa?"
Qhawajkunaqa rikusqanku ñawpajta t’ijujta. Chay chimpapi maqanakumanta willayta chayachishasqa. Uyallampi yachakusqa mana allin kasqanqa.
Mensajero: "Enemigokuna q’ala waykhaykuwayku, maymantachus jark’ashasqaykutapis pampa chinkachinku. ¡Rey Saúlqan príncipe Jonatanwan wañunku! ¡Ayqeychej! ¡Mana wañuy munaspa ayqekuychej!"
Chay jina sinch’i maqanakojkuna waykhaykojtinku, tukuy llajtata saqerpaspa atisqankuman jina ayqekusqanku.
May llakiy p’unchay kasqa, awampis Mefiboset sutiyojpaj, phisqa watitallayojraj kasqa chay wawaqa, jinapis tukuy imachus kasqanta sumajta entendidesqa. Tatan príncipe Jonatánqa wañusqa kasharqa.
Ni jayk’aj wasinman kutij, ujtawan manataj paytapis makisnimpi ichurikuj chinkasqata chinkapusqa. Ujtawan manaña arcowan flechayta yachachinqañachu, ni jayk’ajñataj historiastapis cuentanqañachu tatanqa. Mefibosetqa waqarikusqa, pichus payta qhawajnillan sonqochasqa.
Educadora: "Jamuy Mefiboset, kaymanta ripunanchej tiyan. Manaña astawan kaypi qhepakusunmanchu."
Palacio kamachina wasitaqa usqay usqayta t’ijuspa saqesqanku, chaymantataj.
Mefiboset: "Ay, ay, ¡chakiy!"
Mefibosetqa urmakusqa, manañataj puriyta atisqachu. Yachallawaj á, chay urmasqanmanta iskaynin chakisninchá manaña puririsqachu. Chay p’unchayqa manchay llakiy tukuy kawsayninmanta kasqa, ñawpajta tatan wañusqa, chantá wasinmanta ayqenan karqa, chanta urmasqañataj, nitaj maypi tiyakunampajpis kasqachu.
Ajinata ayqekuspa uj p’unchay chayasqanku Lodebar nisqa cheqaman. Lodebar niyta munasqa "nimapaj allin – insignificante" chayrí "mana valorniyoj - sin valor". Chay sutiqa Mefiboset sutiwan kikinchakunmampis jina kasqa. Ajinapi kawsayninqa nimapaj allinman tukusqa, chaypeqa yuyarqacha ni imapajña valesqanta.
¿Wakinkuti qampis ajina nimapaj allin insignificante kasqaykitachu yuyakunki? Yachakuyniykipi mana allin kaspa, pelota pujllaypipis mana atipaspa, chayaraykutaj yuyanki ujkuna aswan allin sumaj uyarisqataj kasqankuta. Imaynachus Mefiboset kasqanta entiendenki, ¿icharí? Ajinapi askha watakunata kawasqa Lodebarpeqa.
Tatampa sumaj kawsaqenqa David kasqa. David Israelmanta rey kashaspataj, uj p’uchay kamachinan wasi patiopi t’ukuspa puriykacharisqa, jinallapi.
David: "Siba, kamachiy, ¿pillapis Saulpa ayllunmanta kaj kawsakushanmanrajchu?"
Siba: "Ari, Jonatánpa churin, Mefiboset, paralítico mana purikunchu."
David: "Aaa, ¿maypitaj tiyakunrí?"
'Siba: "Lodebarpi tiyakun."
¿Imachus chay reypa yuyaynin Mefibosetwan karqa í? Chayta qhepallampiña willasqayki á.
Personajes: Relator, educadora, mujer, mensajero, mujer, Mefiboset, David, Siba
© Copyright: CEF Germany


text:
Iskun pachakuna rimanakushka kipa, Mamallakta Tantanakuymi, 85 arinishka apushitaywan, Ibeth Estupiñán, María Fernanda Rivadeneira, Francisco Bravo shinallatak Hernán Ulloa, kay Consejo de Participación Ciudadana y Control Social (CPCCS) tantanakuypi runakunak runakunata ñawinchishkapa llamkaymanta llukshichirkakuna, paykunataka Contralor pushakta akllanapak uchilla kamachiy mushukyachinata mana paktashkamanta shinallatak Superintendente de Ordenamiento Territorial pushakta akllaypash mana achiklla rikurikushkamanta.
Kay yuyarinakushka killkataka Ministerio de Trabajo llamkaywasiman willashka kanka, paykunami kunak runakunata ñawinchishka wanachishkatapash killkankakuna, kaypika ishkay watatami llaktapak llamkay pushaypi mana paktariy ushanka, kashnami Ley Orgánica de la Función Legislativa (LOFL) kamachiypak 85 niki killkapi rikuchishka shina, kay paktariyka Ley Orgánica de Servicio Público kamachiypak 15 niki killkawan paktarichishpa.
Shinallatak, Función Judicial tantanakuytapash yuyachin, kay Yuyarinakishka killkataka Mamallakta Tantanakuy ukumantami llukshikun, Ecuador llakta ayllukuna chaypikanata riksichik tantanakuymanta, shinallatak Kamachiy Awllipi llaktayuk chaypikashpa yuyarinakushka killkata shuktak yuyarinakushka killkakuna rikurinatapash shitarin.
Shinallatak wanachishka ayllukunamanpash willachinka, chashnallatak Llakta pushak awllikunaman, Judicial, Electoral, CPCCS tantanakuypak Kunakkuna Wankuriman shinallatak Función de Transparencia y Control Social tantanakuyman, Fiscalía shinallatak Contraloría General del Estado tantanakuyman, paykuna kikin llamkaymanta paktarishpa rikuna kakpika taripashpa ñawinchiy kallarichun, ninmi.
Mireya Pazmiño shinallatak Ángel Maita kamachi killkakkuna, ñawinchiyta paktachikkuna, kay ñawinchiyka mamakamachiypi kamachiykunapipash paktami kan, llamkanapak rikuchishka killkakunata mana paktarishkata kutin kutinmi rikuchishkanchik, nirka. Pazmiño kutinpash nirkami Contralor General del Estado tantanakuy pushakata akllanapak uchilla kamachiytami chusku kunak runakunaka mushukyachishka, "Akllanapak kamachiy kallarishka kipa, rikurakkunata kayachishka kipaka, pukllayta kamachiytaka mana mushukyachiy usharinchu", nirkami.
Paymantaka, Angel Maita -wanachinaman mañayta chayachik- nirkami "kay CPCCS tantanakuypak shuk kunak warmi Superintendente de Ordenamiento Territorial pushay akllarinapak killkarishkawan pakalla rimanakushka mana allimi rikurin, akllarina achiklla paktarinatami wakllichin, achiklla paktarinaka llaktapak llamkak ayllukunapak chuyakawsaytami wakllichin", nin.
Katipika, Ibeth Estupiñán, María Fernanda Rivadeneira, Francisco Bravo Macías shinallatak Hernán Ulloa kunak runakuna, paykunata taripanapak kayachishka mana pakta kamachiypi kimirishka kanchu nirka, wanachinapak ñawinchishka llamkaywillayta wakichinapak mañashkata; kikinmanta rakishpa apushitashkata shinallatak Comisión de Fiscalización Minkarishkapi llamkay kallarishka llamkaywillayta mana chayachirkachu nirkakuna. CPCCS Tantanakuypi rimanakushpa llaktapi pushakkuna akllanapak uchilla kamachiy rurana ushay charishkata mitsarirkakuna.
Rimanakuy
18 kamachi killkakkunami Rimarirkakuna, paykunaka Mamallakta Tantanakuyka kunak runakuna paykunaman minkashkata mana pakta llamkashkamanta shinallatak kamachiypak kanchaman paktarishkamanta ñawinchina, wanachina shinallatak llamkaymanta llukshichina paktaytami katinata charin nirka. Shinallatak, ñatachiykunata, acción de protección killkatapash kayachirka, Ñawinchiynaka Mamallakta Tantanakuylla paktarinami kan.
Virgilio Saquicela, Cañar markamanta kamachi killkak shina, Mamallakta Tantanakuy kay CPCCS tantanakuypak chusku kunan ayllukunata LOFL kamachiypak 142 niki puchukay millka killkata katishpa llaktay ñawinchiyta ñawpakman katishkata mitsarirka, Fiscalización Minkarishkamanta llamkaywillay mana tiyashkamanta. Ka Llaktay Ñawinchiyka mamakamachiypi kamachiykunapipash paktanatakmi, shinallatak allinkawsaymanta ñawinchiynalla mana kanchu nirkami, shinallatak llakta mutsushkamanta llaktapak llamkaywasikunapura rimanakunaman kayachin, chaykunapika, llakta kasiklla kawsana, llamkay wiñachina, llaktayuk kasiklla kawsanapash.
EG/pv/cg-k


text:
Rosen Plevneliev
Rosen Asenov Plevneliev (Bulgarya simipi: PoceH AceHoB ПлeBHeлиeB) sutiyuq runaqa (* 14 ñiqin aymuray killapi 1964 watapi paqarisqa Gotse Delchev llaqtapi - ) huk Bulgarya mama llaqtayuq Ruwana kamayuqmi wan pulitikupas qarqan.
Taytan: Asen Plevneliev; Maman: Slavka Plevnelieva.
Warmi: Yuliyana Plevnelieva
Churinkuna: Philip (w. 2015), Asen wan Pavel.
Qillqasqankuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Wiñay kawsay (Bulgarya)
- Boyko Borisov
- Marin Raykov
- Plamen Oresharski
- Georgi Bliznashki
- Boyko Borisov
- Margarita Popova
Hawa t'inkikuna[llamk'apuy | pukyuta llamk'apuy]
Kastilla simi[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Rosen Plevneliev.
- Uficial Web Site


text:
Home -- Quechua -- Perform a PLAY -- 143 (Like the Chinese 4)
143. Uj chinoman rijchakuj 4
Hudson Taylor phisqa watayoj kashaspa, tukuy profesiónmanta aswan k’acha kajta ajllakusqa.
Hudson Taylor, niño: "Jatun kasqa misionero kasaj China suyuman rinaypaj."
21 watayoj kashaspàtaj Chinaman risqa, parlayninkuta yachaytawanqa tukuyma willasqa Jesús paykunata munakusqanta. Jinapis chay k’acha profesión ajllakuyqa wakinkuti mana junt’ay atina jinallachu.
Hombre: "¿He, imatataj kaypi ruwashankichej? ¡Chinkaychej kaymanta!"
Soldado: "Wañuchinachej chay waj llajtayoj supaykunata."
Hombre: "Ama, aswampis apanachej Mandarínman, chay phiña kamachejman."
Sajra sonqoyoj soldadokuna atisqankuta maqasqanku Hudsontaqa ñaqha sipirpasqankupis. Hudsonpa tukuy ukhun nanaqa kasqa, jinapis parlarikusqaraj.
Hudson Taylor: "Aguanta amiguitoy, kayqa sumaj yachakuna sapa p’unchay kawsaypeqa."
Diosta munakusqankurayku iskayninku aguantasqanku. Jinapis Jesúsqa chaymanta nisqa astawanraj ñak’arisqa cruzpi paykunata munakusqanraykoqa, tukuy juchasapakunarayku wañuspa. Hudsonqa chayta yuyarikusqa astawan astawan Jesústa munakusqa. Chaytaj kallpachasqa chay soldados ch’ataykuspa apajtinkupis.
Mandarín nisqaqa tukuy sut’inchasqanta uyarisqa.
Hudson Taylor: "Munayku Tungshau-pi tiyakojkunaman Jesúspa munakuyninta willayta, Paymin salvadorqa, tukuy runakunatataj munakun, chayta Bibliapi nishan. Chay p’unqatataj regalayku."
Chay gustasqa Mandarínmanqa, maqachinantaqa, mikhunata qorisqa. Carcelman wisq’achinantaqa, predicanankupaj permisota qosqa. Jesús tukuy imata wajinaman tukurpachisqa, Hudsontaj tukuy sonqo agradecikusqa Jesusmanqa. Maypichus tiyakusqanku chayman manchay sayk’usqa chayasqa, yanapajnin chinotaj t’ukuspa qhawasqa k’aspisituswan arrozta pato runtosniyojta mikhojtaqa.
Chino: "Señor Taylor, qan noqayku jina mikhunki, noqayku jina parlankipis, ¿imaraykutaj mana noqayki jina p’achallikunkichurí?"
Hudson Taylor: "¿Imarayku mana? ¿Qanmanta walejllachu kanman?"
Chino: "Tukuy runakuna astawancha uyarisunkiman jina kajtin á."
Hudson Taylor: "¡Uumm! Jesús kay pachaman jamuspa, noqanchej jinaman tukurqa, tukuy imapi noqanchej jina karqa. ¿Noqataj chinokuna jina kayta munani, yanapawankichu chayta ruwayta?"
Diosta munakusqanrayku Hudsonqa imaynachus p’achallikuyninta, China suyupi p’achallikuyman cambiarpasqa, chay p’achallikuynintaj sumajta jap’irisqa.
Chino: "Uunn, kunaqa chino jinapuni kanki."
Chanta isla Tsung Ming Hudson-pipis Taylorqa yachachillasqataj sumaj willayta Bibliamanta chanta onqosqastapis jampillasqataj. Jinallapi ch’inqokuna jatarillasqataj.
Mujer 1: "¿Uyarinkichu? Chay Taylorqa kay churumanta (isla) llojsinan tiyan."
Mujer 2: "Doctoresninchej phiñasqas kashanku, pay astawan onqosqasta jampisqanmanta, chantapis aswan sumaj jampisnin tiyan jampinampajqa."
Mujer 1: "Paymanta chanta Mandarinmantawan mana allinta parlanku."
¿Chaymanta imataj kallarqatajrí? Qhepallampiña chayta yachasunchej.
Personajes: Relator, Hudson Taylor como niño, Hudson Taylor, hombre, soldado, chino, 1. mujer, 2. mujer
© Copyright: CEF Germany


text:
Teresina
Teresina (purtuyis simipi: Teresina) llaqtaqa Brasil mama llaqtapi huk hatun llaqtam.
Wiñay kawsay[llamk'apuy | pukyuta llamk'apuy]
Teresina kamasqa 16 ñiqin chakra yapuy killapi 1852 watapi.
Teresinapiqa 893 246 runakunam kawsachkanku.
Yachachiy[llamk'apuy | pukyuta llamk'apuy]
- Wawa wasikuna :
- Huch'uy yachay wasikuna:
- Chawpi yachay wasikuna:
- Yachay sunturkuna:
- Universidade de Piauí
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Teresina.
- Página da prefeitura
- Página da câmara
- Mapa de Teresina On Line
- dados detalhados sobre municípios piauienses
- Teresina Panorâmica
- Lista de Bairros de Teresina


text:
Pranab Mukherjee
Pranab Mukherjee (hindi simipi: প্রণব মুখোপাধ্যায় sutiyuq runaqa (* 11 ñiqin qhapaq raymi killapi 1935 watapi paqarisqa Mirati llaqtapi - 31 ñiqin chakra yapuy killapi 2020 watapi wañusqa Musuq Delhi llaqtapi) huk Indya mama llaqtayuq qillqaq wan pulitiku qarqan.
2012 watamanta 2017 watakama ñawpaq kuti Indyapa Umalliqnin karqan.
Tayta: ; Mama:
Ñawpaq runa: Suvra Mukherjee
Churinkuna: Sharmistha, Abhijit, Indrajit.
Yachaywasi:
Qillqasqankuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Pranab Mukherjee.
- Biografía en Fundación CIDOB (kastilla simipi)